open-index/open-wikipedia-markdown huggingface dataset:
అశ్విని శర్మ

**అశ్విని శర్మ** తెలుగు సినిమా నటి, టెలివిజన్ వాఖ్యాత, సంగీతకారిణి.

## జననం - విద్యాభ్యాసం
అశ్విని శర్మ, దూరి సూర్యప్రకాష్ శర్మ లక్ష్మి దంపతులకు అండమాన్ లో జన్మించింది. ఇంటర్ వరకు కేంద్రీయ విద్యాలయంలో చదివింది. నిఫ్ట్, హామ్స్‌టెక్‌లో ఫ్యాషన్ డిజైనింగ్ డిగ్రీ పూర్తిచేసింది. సూర్యప్రకాష్ శర్మ మిలటరీలో పనిచేసారు. హైదరాబాద్ లో స్థిరపడ్డారు.

## సినిమారంగం
అశ్విని ఒకసారి హైదరాబాద్‌ వచ్చినపుడు దర్శకుడు సానా యాదిరెడ్డి హీరో సినిమాలో అవకాశం ఇచ్చాడు. కొడుకు సినిమాలో ఉత్తమ బాలనటిగా బహుమతి అందుకుంది. ఆ తర్వాత అభిమాని, పల్లకిలో పెళ్ళికూతురు, ధైర్యం, గొడవ, ఛత్రపతి వంటి పదిహేను సినిమాలలో నటించింది.

## టివీరంగం
మొదటిసారిగా జెమినీ టీవీలో వచ్చిన నీ కోసం ప్రోగ్రాంతో తెలుగు ప్రేక్షకులకు పరిచయమయింది. ఖుషి అన్‌లిమిటెడ్‌,,ఆనందం, వారెవ్వా, మా-టాకీస్‌, దూకుడు, ఫ్యామిలీ సర్కస్‌ వంటి టివీ కార్యక్రమాలు చేసింది.

## గిన్నిస్‌ బుక్‌ రికార్డు
2015లో 108 నిమిషాల్లో 9 నవగ్రహ కీర్తనలు పాడి, గిన్నిస్ బుక్ రికార్డు, ఇంటర్నేషనల్‌ వరల్డ్‌ బుక్‌ రికార్డులను సాధించింది.

## మూలాలు

వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:టెలివిజన్ నటీమణులు
వర్గం:మహిళా సంగీతకారులు
వర్గం:గిన్నిస్ బుక్‌లో స్థానం పొందిన భారతీయులు
వర్గం:గిన్నిస్ బుక్ లో స్థానం పొందినవారు
అదా ఖాన్

**అదా ఖాన్, ** భారతీయ టెలివిజన్ నటి, మోడల్. ఆమె నటించిన బెహెనైన్ అనే సీరియల్ లో ఆకాషీ పాత్ర, అమృత్ మంథన్ ధారావాహికలో రాజకుమారి అమృత్ పాత్రల ద్వారా ఆమె ప్రఖ్యాత సీరియల్ నటిగా ప్రసిద్ధి చెందింది. అలాగే ఆమె పియా బసంతీ రేలోని పియా, నాగిన్ లో షేషా, పర్దేస్ మే హై మేరా  దిల్ లో అహనా పాత్రలు కూడా ఆమె కెరీర్ లో నిలిచిపోయాయి. నాగిన్ 2 తరువాత ఆమె చంద్రకాంత (2017), యే రిష్తా క్యా కెహలాతా హై (2018) లలో అతిథి పాత్రల్లో నటించింది.

## వ్యక్తిగత జీవితం
అదా ఖాన్ 1989 మే 12న జన్మించింది. ఆమె మహారాష్ట్రలోని ముంబైలో పెరిగింది. సైకాలజీలో డిగ్రీ పూర్తి చేసిన అదా, నటి అవ్వాలని ఎప్పుడూ అనుకోలేదు. ఆమె తన స్నేహితులతో కలసి రెస్టారెంట్ లో ఉన్నప్పుడు ఆమెను చూసి ఒక నిర్మాత పంటాలూన్స్ యాడ్ లో నటించమని అడిగారు. అలా ఆమె కెరీర్ ప్రారంభమైంది.

ఆమె తల్లి పర్విన్ ఖాన్ మార్చి 2013న క్యాన్సర్ తో బాధపడుతూ చనిపోయింది.

## తొలినాళ్ళ జీవితం, కెరీర్
అదా మోడల్ గా తన కెరీర్ ప్రారంభించింది. ఎన్నో యాడ్లలో నటించింది ఆమె. 2010లో సోనీ ఇండియా టీవీలో ప్రసారమైన పాలంపూర్ ఎక్స్ ప్రెస్ ధారావాహిక ద్వారా నటిగా కెరీర్ మొదలు పెట్టింది. 2010లోనే స్టార్ ప్లస్ లో ప్రసారమైన బెహెనైన్ ధారావాహికలో ఆకాషీ పాత్రలో సహాయ నటిగా నటించింది. 2012లో, లైఫ్ ఒకె చానెల్ లో ప్రసారమైన అమృత్ మంథన్ సీరియల్ లో రాజకుమారి అమృత్ కౌర్ గా నటించింది.
 

యే హై ఆషుకీ,  క్రైం పెట్రోల్, కోడ్ రెడ్, సావధాన్ ఇండియా @11 వంటి ధారావాహికల్లో కొన్ని ఎపిసోడ్ లలో నటించింది అదా. వెల్ కమ్-2 బాజీ మెహ్మాన్ నవాజీకీ అనే రియాలిటీ షోలో కూడా అమె చేసింది. 

2014లో, సోని పా చానల్ లో ప్రసారమైన పియా బసంతి రే సీరియల్ లో ప్రధాన పాత్ర పియాగా నటించింది అదా ఖాన్. 2015లో సాబ్ టీవీలో ప్రసారమైన హాస్యరస ప్రధాన రియాలిటీ షో ది గ్రేట్ ఇండియన్ ఫ్యామిలీ డ్రామాకు వ్యాఖ్యాతగా వ్యవహరించింది అదా. నవంబరు 2015లో, కలర్స్ టీవీలో బాలాజీ టెలీఫిలింస్ సంస్థ నిర్మించిన, నాగిన్ ధారావాహికలో ప్రధాన ప్రతినాయిక పాత్ర నాగిన్ షేషాగా కూడా నటించింది ఆమె. జూన్ 2016 వరకూ కొనసాగిన ఈ ధారావాహిక ప్రసారమైనంత కాలం, ప్రేక్షకాదరణ పొందడమే కాక, అధిక టి.ఆర్.పి రేటింగ్ నమోదు చేసింది. ఈ సీరియల్ రెండవ సీజన్ తిరిగి అక్టోబరు 2016లో మొదలైంది. ఆ ధారావాహికలో కూడా అదా ప్రధాన ప్రతినాయికగా నటించడం విశేషం. ఈ సీరియల్ జూన్ 2017లో పూర్తి అయింది. కలర్స్ టీవీలో ప్రసారమైన కామెడీ నైట్స్ బచావ్ అనే హాస్యరస ప్రధానమైన రియాలిటీషోలో కూడా ఆమె నటించింది. 2016లో బాక్స్ క్రికెట్ లీగ్ లో జైపూర్ రాజ్ జోషిలే టీంలో ఆడింది అదా ఖాన్.

## టెలివిజన్ కెరీర్
### ధారావాహికలు

### రియాలిటీ షోలు

## పురస్కారాలు

## మూలాలు

వర్గం:1989 జననాలు
వర్గం:జీవిస్తున్న ప్రజలు
వర్గం:టెలివిజన్ నటీమణులు
శ్రీశ్రీ సినిమా పాటల జాబితా

**[[శ్రీరంగం శ్రీనివాసరావు]]** ప్రముఖ కవి. ఇతడు సినిమా రంగంలో మాటల, పాటల రచయితగాకూడా రాణించాడు. ఇతడు తెలుగులో మొట్టమొదటి డబ్బింగ్ సినిమా రచయిత. 
ఇతడు వ్రాసిన సినిమా పాటల పాక్షిక జాబితా:

వర్గం:సినిమా జాబితాలు
గూడూరి సీతారాం

**గూడూరి సీతారాం** తెలంగాణలోని తొలితరం కథారచయిత. తెలంగాణ యాసలో, భాషలో కథలు రాసిన సీతారాం 1953-1965 వరకు సుమారు 80 కథల వరకు రాశాడు.

## జననం
గూడూరి సీతారాం 1936, జూలై 18న కరీంనగర్ జిల్లా, సిరిసిల్ల దగ్గరలోని హనుమాజీపేట్ లో జన్మించాడు.

## రచనా ప్రస్థానం
జ్ఞానపీఠ్‌ అవార్డు గ్రహీత డాక్టర్‌ సి. నారాయణరెడ్డి కి బాల్యమిత్రుడైన సీతారాం 1960, జనవరి 1న మొదటి కథను రాశాడు. తను నిజ జీవితంలో ఎదుర్కొన్న సంఘటనలు, తాను అనుభవించిన జీవితం, ఫ్యూడల్‌ భూస్వాముల దౌర్జన్యాలు, పల్లె బతుకు, గ్రామ పెత్తందార్ల పెద్దరికం, రజాకార్ల సంఘటనలు మొదలైనవి సీతారాం రచనలు చేయడానికి దోహదం చేశాయి.

అప్పటికాలంలో గ్రాంధిక భాషలో పుస్తకాలు ఎక్కవగా ఉండేవి. వ్యవహారిక భాషలో దొరకడం తక్కువ. దాంతో, నిత్య జీవితంలో ఉపయోగించే భాషలో రచనలు చేస్తే అందరికీ అర్థమవుతుందన్న ఉద్దేశ్యంతో ఆ మాండలికంలో రచనలు చేశాడు. అనేక గ్రంథాలకు సంపాదకుడిగా వ్యవహరించాడు.

### రచించిన కథలు
# నారిగాని బతుకు
# పెళ్లి ప్రేమ		
# మారాజు
# రంగడు		
# రాజమ్మ రాజరికం		
# లచ్చి (1957)
# అరిగొచ్చిన యెర్రిబాగులోడు
# జరంపడి
# బస్సచ్చింది
# పోలీసుల చేతిలో తన్నులు తిని
# మీకూ ఖర్చుపెట్టడం వస్తుందా?
# మేడిపండు

## మరణం
2011, సెప్టెంబర్ 25న మరణించాడు.

## మూలాలు

వర్గం:తెలుగు కథా రచయితలు
వర్గం:1936 జననాలు
వర్గం:కరీంనగర్ జిల్లా కథా రచయితలు
వర్గం:కరీంనగర్ జిల్లా రచయితలు
వర్గం:తెలుగు రచయితలు
వర్గం:జీవిస్తున్న ప్రజలు
బన్నీ వాసు

**బన్నీ వాసు** (జననం 1981 జూన్ 11)తెలుగు సినిమా నిర్మాత. ఆయన సుకుమార్ దర్శకత్వంలోని 100% లవ్, పిల్లా నువ్వు లేని జీవితం, భలే భలే మగాడివోయ్, చావు కబురు చల్లగా (2021)  సినిమాలకు నిర్మాణసారధ్యం వహించాడు. 

## జీవిత విశేషాలు
ఆయన గీతా ఆర్ట్స్ ను ముందుకు తీసుకొని వెళ్ళే వ్యక్తులలో ఒకరు. ఆయన అల్లు అర్జున్కి మంచి స్నేహితుడు అయినందున ఆయనను బన్నీ వాసు గా పిలుస్తారు. 
ఆయన ఎం.ఐ.టి (మాస్టర్ ఇన్ ఐ.టి) కోర్సు నుండి తప్పుకొని పెంటా సాఫ్ట్ వద్ద 3D ఆనిమేషన్ నేర్చుకున్నారు. జానీ చిత్రం యొక్క లోగో ఏనిమేషన్ కొరకు అల్లూ బాబీ (అల్లు అర్జున్ యొక్క అన్నయ్య) వద్ద చేరారు. ఆయన బన్నీ వాస్ పనిని యిష్టపడ్డాడు. బన్నీ వాసు పాలకొల్లు వాసి. ఆయన గీతార్ట్స్ లో శిక్షకునిగా చేరాడు. ఆయన వంశీ (యు.వి.క్రియేషన్స్) తో కలసి 57 చిత్రాలను గుంటూరు, పశ్చిమ గోదావరి జిల్లాఅల్లో పంపిణీ చేసారు. వాటిలో మంచి సినిమాలైన పోకిరి, ఆర్య, మగధీర మొదలైనవి ఉన్నాయి. చివరిగా గబ్బర్‌సింగ్ చిత్రాన్ని పంపిణీ చేసారు. ఆయన బన్నీ అన్ని చిత్రాల నిర్మాణంలో, సృజనాత్మక అంశాలలోనూ పాల్గొన్నారు. 
## రాజకీయాలు
బన్నీ వాసు నటుడు పవన్ కళ్యాణ్ స్థాపించిన జనసేన పార్టీలో చేరి జనసేన ప్రచార విభాగం ఛైర్మన్‌గా నియమితుడయ్యాడు.

## ఫిల్మోగ్రఫీ

## మూలాలు

## ఇతర లింకులు
* 
* గీత గోవిందం మూవీ రివ్యూ రేటింగ్ iQlikmovies.com

వర్గం:తెలుగు సినిమా నిర్మాతలు
వర్గం:పశ్చిమ గోదావరి జిల్లా సినిమా నిర్మాతలు
ఎమీ జాక్సన్

**ఎమీ జాక్సన్** (జననం 31 జనవరి 1992) బ్రిటన్ కు చెందిన భారతీయ మోడల్, నటి. ఆమె తమిళ,హిందీ, తెలుగు సినిమాల్లో నటించింది. ఆమె తన 16వ ఏటనే మోడల్ గా కెరీర్ ప్రారంభించింది. 2009లో మిస్ టీన్ వరల్డ్ గానూ, 2010లో మిల్ లివర్ పూల్ గానూ నిలిచింది ఎమీ. ఆ తరువాత తమిళ సినీ దర్శకుడు ఎ.ఎల్.విజయ్ 2010లో తీసిన తమిళ చిత్రం మద్రాసపట్టిణంలో కథానాయిక పాత్రకు ఈమెను ఎంపిక చేశాడు. అలా ఎమీ లండన్ లో మోడల్ గా కెరీర్ కొనసాగిస్తున్న సమయంలోనే, భారత్ లో వివిధ భాషల్లోని సినిమాల్లో నటించడం ప్రారంభించింది. 2012లో  ఆమె నటించిన మొదటి బాలీవుడ్ సినిమా ఏక్ దీవానా థా విడుదలైంది. అదే ఏడాది ఆమె మొదటి తెలుగు సినిమా ఎవడు (సినిమా) విడుదలైంది. ఆ తరువాత 2015లో ఎమీ ప్రభుదేవా దర్శకత్వంలో,అక్షయ్ కుమార్ నటించిన సింగ్ ఈజ్ బ్లింగ్ సినిమాలో నటించింది.

## తొలినాళ్ళ జీవితం, కెరీర్
ఐరిష్ సముద్రం మధ్యలోని ఐస్లే ఆఫ్ మాన్ అనే ద్వీపంలో జన్మించింది ఎమీ. ఆమె తల్లిదండ్రులు బ్రిటీష్ క్రిస్టియన్స్. ఆమె తండ్రి అలన్ జక్సన్, తల్లి మార్గరీటా జాక్సన్. ఆమె అక్క అలిసియా జాక్సన్. ఎమీ జన్మించిన రెండేళ్ళకే వారి కుటుంబం లివర్ పూల్ లోని వూల్టన్ లో వారి స్వంత ఇంటికి మారిపోయింది. ఆమె తండ్రి బిబిసి రేడియో మెర్సిసిడ్ కు నిర్మాత. తన మీడియా కెరీర్ ను కొనసాగించేందుకే లివర్ పూల్ కు మకాం మార్చాల్సి వచ్చింది. సెయింట్ ఎడ్వర్డ్స్ కళాశాలలో చదువుకొంది ఎమీ. ఆ తరువాత ఆంగ్ల భాష, ఆంగ్ల సాహిత్యం, తత్త్వ శాస్త్రం, నీతి శాస్త్రం చదువుకునేందుకు ఆరవ ఫారంలో చేరింది ఎమీ.

## వ్యక్తిగత జీవితం
2024 జనవరి 29న, ఆంగ్ల నటుడు ఎడ్ వెస్ట్‌విక్ తో ఆమె నిశ్చితార్థం జరిగింది. వారు 2024 ఆగస్టు 25న వివాహం చేసుకున్నారు.

## నటించిన చిత్రాలు

**<big>చలన చిత్రాలు</big>**

**<big>బుల్లితెర</big>**

## మూలాలు

వర్గం:తెలుగు సినిమా నటీమణులు
వర్గం:జీవిస్తున్న ప్రజలు
మధు శర్మ

**మధు శర్మ** చలనచిత్ర నటి, ప్రచారకర్త, నిర్మాత. శ్లోకం సినిమాతో తెలుగు తెరకు పరిచయమయింది.

## జననం
మధు శర్మ 1984, డిసెంబర్ 13న రాజస్థాన్ లోని జైపూర్ లో జన్మించింది.

## సినీరంగ ప్రస్థానం
మోడలింగ్ చూస్తూ, సినీరంగంలోకి ప్రవేశించింది. శ్లోకం సినిమాతో తెలుగు తెరకు పరిచయమైన మధు శర్మ, తమిళ, కన్నడ, హిందీ, భోజ్ పురి చిత్రాలలో నటించింది. మరాఠి భాషలో 2 సినిమాలు, భోజ్ పురి భాషలో 4 సినిమాలు నిర్మించింది.

## చిత్రాల జాబితా
### నటించినవి

### నిర్మాతగా
# యోద్దా
# ఘులామీ
# కిలాడీ
# ఛాలెంజ్

## మూలాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:1984 జననాలు
వర్గం:జీవిస్తున్న ప్రజలు
వర్గం:సినిమా నిర్మాతలు
వర్గం:తమిళ సినిమా నటీమణులు
లంక సత్యానంద్

**లంక సత్యానంద్** నట శిక్షకుడు, రంగస్థల నటుడు, దర్శకుడు, నిర్మాత. *సత్యానంద్ ఫిల్మ్ ఇన్‌స్టిట్యూట్* ద్వారా తెలుగు సినీ పరిశ్రమలో  పవన్ కల్యాణ్, మహేష్ బాబు, ప్రభాస్ తదితర సుమారు 80 మంది కథానాయకులను నటులుగా తీర్చిదిద్దిన ఘనత ఆయనది.

## బాల్యం
సత్యానంద్ బాల్యం నుంచే నాటకాల మీద ఆసక్తి కనబరచేవాడు. ఏడేళ్ళ వయసులో విధి అనే నాటకంలో నటించాడు. ఆ నాటకానికి ముఖ్య అతిథిగా వచ్చని యస్వీ రంగారావు చేతులమీదుగా బహుమతి అందుకున్నాడు.
 
## నాటకాలు
ఇరవయ్యేళ్ళ వయసులో శంకరాభరణం ఫేమ్ సోమయాజులు నటించిన అడవి దివిటీ అనే నాటకానికి దర్శకత్వం వహించాడు. అది ఒకే థియేటర్ లో 51 రోజులు నడిచింది. *బొమ్మలాట* అనే నాటకం 102 రోజులపాటు టికెట్ షోగా ప్రదర్శితమై జాతీయ స్థాయి పోటీలకు ఎంపికైంది. 98 సార్లు ఉత్తమ నాటక దర్శకుడిగా వేర్వేరు పురస్కారాలు అందుకున్నాడు.

## విశేషాలు
పొట్టి శ్రీరాములు తెలుగు విశ్వవిద్యాలయం విద్యార్థి *సత్యానంద్ గారి దర్శకత్వ శైలి ఒక పరిశీలన* అనే అంశంపైన పరిశోధన చేసి ఎం.ఫిల్ పట్టా అందుకున్నాడు.

## పురస్కారాలు
2017లో అప్పాజోస్యుల-విష్ణుభొట్ల-కందాళం ఫౌండేషన్ నుండి సరిలేరు నీకెవ్వరు విశిష్ట నాటక రచనా పురస్కారం అందుకున్నాడు

## మూలాలు

వర్గం:తెలుగు సినిమా నటులు
వర్గం:విశాఖపట్నం జిల్లా సినిమా నటులు
వర్గం:విశాఖపట్నం జిల్లా ఉపాధ్యాయులు
వర్గం:విశాఖపట్నం జిల్లా రంగస్థల నటులు
పి. సత్యానంద్

**పైడిపల్లి సత్యానంద్** సినిమా రచయిత. వెంకటరత్నమ్మ, హనుమంతరావు ఇతని తల్లిదండ్రులు. ఈయన ప్రఖ్యాత దర్శకులు ఆదుర్తి సుబ్బారావు గారి మేనల్లుడు. ఈయన రచయితగా పరిచయమైన తొలి చిత్రం మాయదారి మల్లిగాడు. ఆ తర్వాత 400కు పైగా సినిమాలకు పనిచేశారు.  ఈయన ఎన్.టి.రామారావు, ఎ.ఎన్.ఆర్,కృష్ణ, చిరంజీవి, బాలకృష్ణ, పవన్‌కల్యాణ్ లాంటి అగ్ర కథానాయకుల చిత్రాలకు తన రచనలతో అద్భుత విజయాలు అందించారు. ఈయన మల్లాది వెంకటకృష్ణమూర్తి వ్రాసిన "మిస్టర్ వి" నవల ఆధారంగా తీయబడిన ఝాన్సీ రాణి  సినిమాకు దర్శకత్వం వహించాడు. కానీ ఆ సినిమా విజయవంతం కాలేదు.

ఈయన సినీ జీవితాన్ని మేనమామ ఆదుర్తి సుబ్బారావు, మాయదారి మల్లిగాడు సినిమా చేస్తున్న సందర్భంలో సహాయ దర్శకుడిగా ప్రారంభమైంది. రచనలో ఉన్న ఆసక్తి కనిపెట్టి సుబ్బారావు ఒక చిన్న కథ ఇచ్చి దాన్ని సినిమా స్క్రిప్టుగా రూపుదిద్దమని పురమాయించారు. సత్యానంద్ గారు ఆ కథను ఒక నవలగా వ్రాశారు. అది సుబ్బారావుగారికి నచ్చి, సినిమాలలో సంభాషణలు వ్రాసే అవకాశాన్నిచ్చారు.

## సినిమాల జాబితా
ఇతడు కథ/మాటలు/స్క్రీన్ ప్లే అందించిన కొన్ని తెలుగు సినిమాలు:

## పురస్కారాలు

## మూలాలు

## బయటిలింకులు
*

వర్గం:తెలుగు రచయితలు
వర్గం:తెలుగు సినిమా రచయితలు
గాయత్రి (నటి)

**గాయత్రి నాగ్** (జననం 1960 ఏప్రిల్ 23) పంజాబ్‌కు చెందిన ఒక భారతీయ నటి. ఆమె *ఆటో రాజా* (1980), *వసంత గీత* (1980), *సుఖ సంసారకే హన్నెరాడు సూత్రాలు* (1984), *జ్వాలాముఖి* (1985), *శ్వేత గులాబి* (1985) వంటి కన్నడ చిత్రాలలో కథానాయిక పాత్రలకు ప్రసిద్ధి చెందింది. ఆమె నటుడు అనంత్ నాగ్‌ భార్య.

తెలుగులో మొగుడు కావాలి (1980) చిత్రంలో చిరంజీవి సరసన నటించిన ఆమె, అదే సంవత్సరం విడుదలైన పెళ్ళిగోలలో మురళీమోహన్, నూతన్ ప్రసాద్ తదితరులతో అల్లరి చేసింది.

## వ్యక్తిగత జీవితం
గాయత్రి 1987 ఏప్రిల్ 9న ప్రముఖ కన్నడ నటుడు అనంత్ నాగ్ ను వివాహం చేసుకుంది. వారికి అదితి అనే కుమార్తె ఉంది.

## ఫిల్మోగ్రఫీ

## మూలాలు

వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:1960 జననాలు
అదితి శర్మ

**అదితి శర్మ** బాలీవుడ్ నటి, టెలివిజన్ ప్రచారకర్త. 2008లో ఉదయ్ కిరణ్ హీరోగా నటించిన గుండె ఝల్లుమంది సినిమాతో తెలుగు సినిమారంగంలోకి ప్రవేశించింది.

## నటించిన చిత్రాల జాబితా

## మూలాలు

వర్గం:తెలుగు సినిమా నటీమణులు
వర్గం:1983 జననాలు
వర్గం:జీవిస్తున్న ప్రజలు
సంజీదా షేక్

**సంజీదా షేక్** (ఆంగ్లం: Sanjeeda Sheikh) ప్రముఖ భారతీయ టీవీ నటి, వ్యాఖ్యాత, నృత్య కళాకారిణి, మోడల్. హిందీ టీవీ రంగంలో నటి అయిన సంజీదా చాలా తక్కువ సమయంలోనే ప్రఖ్యాత నటిగా గుర్తింపు పొందింది.

## కెరీర్
సంజీదా వివిధ హిందీ సీరియళ్ళలో నటించింది. 2005లో క్యా హోగా నిమ్మూ కా అనే ధారావాహికలో ప్రధాన పాత్ర నిమ్మూగా కెరీర్ ప్రారంభించింది సంజీదా. ఆ తరువాత 2007లో స్టార్ ప్లస్ లో ప్రసారమైన కయామత్ సీరియల్ లో వ్యాంప్ పాత్రలో చేసింది ఆమె. అదే ఏడాది తన భర్త అమీర్ అలీతో కలసి నచ్ బలియే 3 అనే నృత్య ప్రధానమైన షోలో పాల్గొని, విజేతగా నిలిచింది సంజీదా.

## సినిమాలు

### టెలివిజన్

### సంగీత వీడియోలు

## అవార్డులు & నామినేషన్లు

## మూలాలు

వర్గం:1984 జననాలు
వర్గం:జీవిస్తున్న ప్రజలు
అశ్వత్థామ (సంగీత దర్శకుడు)

**అశ్వత్థామ** సంగీత దర్శకుడు. ఇతడు 50కిపైగా సినిమాలకు సంగీత దర్శకత్వం వహించాడు. ఇతడు బి.ఎన్.రెడ్డి దర్శకత్వంలో వచ్చిన దేవత చిత్రంలో బాలనటుడిగా చిత్రరంగ ప్రవేశం చేశాడు. భాగ్యలక్ష్మి, త్యాగయ్య సినిమాలలో చిన్న పాత్రలను ధరించాడు. తరువాత సంగీత దర్శకత్వ శాఖలో సహాయకుడిగా పనిచేసి సంగీత దర్శకుడిగా ఎదిగాడు. 
## జీవిత విశేషాలు
thumb|right|200px|కుటుంబసభ్యులతో అశ్వత్థామ
ఇతడు 1927లో నరసాపురం జన్మించాడు. ఇతని తండ్రి వరదాచారి జలియన్‌వాలాబాగ్ సమరంలో మిలటరీ కమాండర్‌గా పనిచేశాడు. ఇతని తండ్రి సైన్యం వదిలి సన్యాసులలో కలిసి పోవడంతో ఇతని తల్లి తన పిల్లలను తీసుకుని మద్రాసులోని ఆమె తమ్ముని ఇంట చేరింది. ఇతని బాల్య జీవితం చాలా కష్టంగా గడిచింది. కుటుంబ పోషణ కోసం ఏవేవో చిన్నచిన్న పనులు చేసి డబ్బులు సంపాదించేవాడు. ఇతనికి చిన్నతనం నుండే సంగీతంపట్ల మక్కువ ఉండేది. ఇతడు దెందులూరి శివరామయ్య, మహావాది వెంకటప్పయ్య, టైగర్ వరదాచారి, ద్వారం వేంకటస్వామినాయుడుల వద్ద సంగీతం క్షుణ్ణంగా నేర్చుకున్నాడు.  ఇతడిని మల్లాది రామకృష్ణశాస్త్రి, సముద్రాల రాఘవాచార్య మొదలైనవారు ఆదరించారు. ఇతడు 1951లో కమలను వివాహం చేసుకున్నాడు. ఈమె వీణావాదనలో డిప్లొమా చేసింది. ఈమె కొంతకాలం మద్రాసు ఆకాశవాణి కేంద్రంలో కళాకారిణిగా పనిచేసింది. వీరికి విజయరాఘవన్ అనే ఒక కొడుకు, గాయత్రి, శ్యామల అనే ఇద్దరు కూతుళ్ళు ఉన్నారు. ఇతని కుమార్తెలు ఇరువురు కూడా ప్రముఖ వీణా విద్వాంసురాళ్ళు. గాయత్రి తమిళనాడు సంగీత, లలిత కళల యూనివర్శిటీ ఉపకులపతిగా పనిచేస్తున్నది.

## సినిమాల జాబితా
ఇతడు తెలుగుతో పాటుగా తమిళ, కన్నడ, మలయాళ భాషా చిత్రాలకు సంగీత దర్శకుడిగా పనిచేశాడు. ఇతడు సంగీత దర్శకత్వం వహించిన కొన్ని తెలుగు సినిమాలు:

# బీదలపాట్లు (1950)
# ఆదర్శం (1952)
# చిన్న కోడలు (1952)
# సంక్రాంతి (1952)
# పక్కయింటి అమ్మాయి (1953)
# అర్ధాంగి (1955)
# రేచుక్క (1955)
# ఉమాసుందరి (1956)
# అన్న తమ్ముడు (1958)
# కార్తవరాయని కథ (1958)
# దైవబలం (1959)
# మా ఇంటి మహాలక్ష్మి (1959) 
# చివరకు మిగిలేది (1960)
# జగన్నాటకం (1960)
# దేవాంతకుడు (1960)
# ధర్మమే జయం (1960)
# శ్రీకృష్ణ రాయబారం (1960)
# సమాజం (1960)
# యోధాన యోధులు (1961)
# కలిమిలేములు (1962)
# పీటలమీద పెళ్ళి (1964)
# భక్త రామదాసు (1964)
# చదువుకున్న భార్య (1965)
# వీలునామా (1965)
# పాదుకా పట్టాభిషేకం (1966)
# మా వదిన (1967)
# సతీ అరుంధతి (1968)
# పసిడి మనసులు (1970)
# మాయని మమత (1970)
# విచిత్ర దాంపత్యం (1971)
# మానవుడు - దానవుడు (1972)
# పద్మవ్యూహం (1973)
# ప్రేమ పక్షులు (1973)
# మనువు - మనసు (1973)

## మరణం
ఇతడు తన 48 యేళ్ల వయసులో 1975, మే 20వ తేదీన మద్రాసులో మరణించాడు.

## మూలాలు

## బయటిలింకులు
*

వర్గం:1927 జననాలు
వర్గం:భారతీయ సినిమా సంగీత దర్శకులు
వర్గం:తెలుగు సినిమా సంగీత దర్శకులు
వర్గం:కన్నడ సినిమా సంగీత దర్శకులు
వర్గం:మలయాళ సినిమా
వర్గం:తమిళ సినిమా సంగీత దర్శకులు
వర్గం:1975 మరణాలు
వర్గం:తెలుగు సినిమా వ్యాసాల విస్తరణ ప్రాజెక్టు
సుకృతి కండ్పాల్

**సుకృతి కండ్పాల్,** భారతీయ టీవీ నటి, మోడల్. ఆమె నటించిన అగ్లే జనమ్ మోహే బిటియా హి కిజో, దిల్ మిల్ గయే, ప్యార్ కీ యే ఏక్ కహానీ, కైసా యే ఇష్క్ హై..  అజబ్ సే రిస్క్ హై,  దిల్లీ వాలీ ఠాకూర్ గర్ల్స్  వంటి సీరియళ్ళ ద్వారా  ప్రఖ్యాత నటిగా నిలిచింది సుకృతి. 2014లో బిగ్ బాస్ 8లో పాల్గొంది ఆమె. కానీ రెండు వారాల  తరువాత షో నుంచీ నిష్క్రమించింది సుకృతి. 2015లో ఆమె దిల్లీ వాలీ ఠాకూర్ గర్ల్స్ అనే ధారావాహికలో నటించింది. జీటీవీలో ప్రసారమవుతున్న  కాలా టీకా  సీజన్-2లో  ప్రధాన పాత్ర నైనాగా నటించింది  సుకృతి.

## తొలినాళ్ళ జీవితం, చదువు
ఉత్తరాఖండ్ లోని నైనీటాల్ లో ఒక కుమౌనీ బ్రాహ్మణ కుటుంబంలో జన్మించింది సుకృతి. ఆమె తండ్రి బి.డి.కండ్పాల్. ఆమెకు ఒక అక్క భావన కండ్పాల్, తమ్ముడు మంజుల్ కండ్పాల్ ఉన్నారు. ఆమె తండ్రి పబ్లిక్ ప్రాసిక్యూటర్ గా పనిచేస్తున్నాడు. సుకృతి చదువుకునే రోజుల్లో తన తండ్రిలానే న్యాయశాస్త్రం చదవాలని అనుకునేది.

నైనీటాల్ లోని సెయింట్ మేరీస్ కాన్వెంట్ హైస్కూల్ లో ప్రాధమిక విద్య అభ్యసించింది సుకృతి. ఆ తరువాత ముంబైలోని సోఫియా మహిళా కళాశాలలో చదువుకుంది ఆమె.

## మూలాలు

## బయటి లంకెలు

* 
వర్గం:జీవిస్తున్న ప్రజలు
వర్గం:1980 జననాలు
వర్గం:టెలివిజన్ నటీమణులు
భానుశ్రీ మెహ్రా

**భానుశ్రీ మెహ్రా** భారతీయ చలనచిత్ర నటి, ప్రచారకర్త. 2010లో అల్లు అర్జున్ హీరోగా నటించిన వరుడు సినిమాతో తెలుగు సినిమా రంగంలోకి అడుగుపెట్టిన ఈవిడ తమిళ, పంజాబి, కన్నడ చిత్రాలలో నటించింది.

## జననం - విద్యాభ్యాసం
భానుశ్రీ నవంబర్ 19న పంజాబ్ లోని అమృత్‌సర్ లో జన్మించింది. మాస్ మీడియాలో డిగ్రీ పూర్తిచేసింది.

## సినీరంగ ప్రస్థానం
కొన్ని కంపెనీలకు ప్రచారకర్తగా నటించింది. బచ్నా ఎయ్ హసీనో అనే హిందీ చిత్రంలో అతిథి పాత్రను పోషించింది. 2010లో అల్లు అర్జున్ హీరోగా నటించిన వరుడు సినిమాతో తెలుగు సినిమా రంగంలోకి అడుగుపెట్టింది.

## నటించిన చిత్రాల జాబితా

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
దాసరి వెంకట రమణ

**దాసరి వెంకట రమణ** బాల సాహిత్య రంగంలో సుపరిచితులు. అమ్మ మనసు, ఆనందం ఈయన ముఖ్య రచనలు. ఈయన చందమామ కథకులుగా ప్రసిద్ధులు.
## వ్యక్తిగత జీవితం
ఈయన స్వస్థలం కర్నూలు జిల్లా, ఓర్వకల్లు మండలంలోని ఉయ్యాలవాడ గ్రామం. దాసరి వెంకటరమణమ్మ, దాసరి రంగయ్యలు ఈయన తల్లిదండ్రులు. ఉస్మానియా యూనివర్సిటీ నుండి తెలుగులో ఎం.ఎ. పట్టా పొందారు. రిజిస్ట్రేషన్, స్టాంపుల శాఖలో సబ్‍రిజిస్ట్రార్ గా పని చేస్తున్నారు. భార్య పేరు లక్ష్మీదేవి, కూతురు శ్రావణి, కొడుకు శరత్‍చంద్ర.
## రచనలు
# చందమామ, బొమ్మరిల్లు, బాలజ్యోతి, బాల చంద్రిక, బాలమిత్ర, చతుర, ఆంధ్రప్రభ, ఆంధ్రజ్యోతి, మొ॥ వార, మాస పత్రికలలో దాదాపు 200 కథలు
# దూరదర్శన్ లో 13 వారాల పాటు నడిచిన ***మహాకవి భారవి*** ధారావాహికకు కథ, మాటలు, పాటలు సమకూర్చారు.

## పురస్కారాలు
# *భవిష్యత్తును రక్షించండి* నవల ఆంధ్రప్రదేశ్ బాలల అకాడెమీ బహుమతి పొందింది.
# *ఆనందం* కథాసంపుటికి 2014లో కేంద్ర సాహిత్య అకాడమీ బాల సాహిత్య పురస్కారం లభించింది.

## మూలాలు

## బయటి లంకెలు
*  కహానియా డాట్ కామ్ వద్ద రచయిత పేజీ
* కినిగె లో రచయిత పేజీ 

వర్గం:తెలుగు రచయితలు
వర్గం:కేంద్ర సాహిత్య అకాడమీ బాల సాహిత్య పురస్కార గ్రహీతలు
వర్గం:బాల సాహితీకారులు
వర్గం:కర్నూలు జిల్లా రచయితలు
అంధగాడు

**అంధగాడు ** 2017 లో విడుదలైన తెలుగు సినిమా. సుంకర రామబ్రహ్మం నిర్మించిన ఈ చిత్రంలో గద్దే రాజేంద్రప్రసాద్, హెబ్బా పటేల్, రాజ్ తరుణ్, రాజా రవీంద్ర ప్రధాన పాత్రలు పోషించారు. ఈ చిత్రానికి వెలిగొండ శ్రీనివాస్ కథ సమకూర్చి, దర్శకత్వ బాధ్యతలు నిర్వహించారు . సంగీతం శేఖర్ చంద్ర సమకూర్చారు .
## కథ
గౌతమ్‌(రాజ్‌తరుణ్‌) శారదాదేవి అనే అంధ ఆశ్రమంలో తన స్నేహితులు రాజు, కిరణ్‌, దివ్యలతో కలిసి పెరుగుతుంటాడు. తన కళ్ళ కోసం కంటి ఆసుపత్రులు చుట్టూ తిరుగే గౌతమ్‌కు ఓ సందర్భంలో అసిస్టెంట్‌ కమీషనర్‌ ధర్మ(షాయాజీ షిండే) కూతురు నేత్ర(హెబ్బా పటేల్‌) పరిచయం అవుతుంది. తను గుడ్డివాడినని తెలిస్తే నేత్ర తనను విడిచి పెట్టేస్తుందని భావించిన గౌతమ్‌, తన స్నేహితుడు(స్యత) సహాయంతో నేత్ర దగ్గర కళ్ళు ఉన్నవాడిలా నటిస్తుంటాడు. అయితే ఓ సందర్భంలో నేత్రకు నిజం తెలిసిపోతుంది. తనకు అబద్ధం చెప్పినందుకు గౌతమ్‌ను విడిచి పెట్టి వెళ్ళిపోతుంది. అయితే నేత్ర కంటి వైద్యురాలు కావడంతో ఓ యాక్సిడెంట్‌ కేసులో వచ్చిన కళ్ళను గౌతమ్‌కు పెట్టేలా ఏర్పాటు చేస్తుంది. కంటిచూపు వచ్చిన గౌతమ్‌, నేత్రను చూసి ఆమెతో ప్రేమలో పడతాడు. తనే నేత్ర అని చెప్పకుండా మూగ అమ్మాయిలా నటిస్తుంది నేత్ర. అయితే గౌతమ్‌కు కూడా నేత్ర నటిస్తుందనే అసలు నిజం తెలుస్తుంది. కానీ నేత్ర వల్లే తనకు కళ్ళు వచ్చాయని, నేత్ర కూడా తనను ప్రేమిస్తుందని తెలుసుకున్న గౌతమ్‌ ఆమెను ప్రేమిస్తాడు. అసలు కథ ఇక్కడే మొదలవుతుంది. గౌతమ్‌కు ఓ కారు నెంబర్‌ పదే పదే కలలో కనపడుతూ ఉంటుంది. అదే సమయంలో కులకర్ణి(రాజేంద్రప్రసాద్‌) కారణంగా పేరు మోసిన రౌడీ బాబ్జీ(రాజా రవీందర్‌) మనుషులను చంపి హత్య కేసులో ఇరుక్కుంటాడు. అసలు కులకర్ణి ఎవరు? కులకర్ణి బాజ్జీ మనుషులను ఎందుకు చంపాలనుకుంటాడు? అసలు గౌతమ్‌కు, బాజ్జీకి ఉన్న సంబంధం ఏంటి? అనే విషయాలు మిగిలిన సినిమా కథలో భాగం.

## తారాగణం
*రాజ్ తరుణ్
*హెబ్బా పటేల్
*గద్దె రాజేంద్ర ప్రసాద్
*సయాజీ షిండే
*రాజా రవీంద్ర
*సత్యం రాజేష్
*పరుచూరి వెంకటేశ్వరరావు 
*ఆశిష్ విద్యార్థి

## పాటల జాబితా
*దెబ్బకి పోయే పోయే , రచన: భాస్కర భట్ల రవికుమార్, గానం.ధనుంజయ్ సీపాన, శేఖర్ చంద్ర
*జగమే మాయ, రచన: రామజోగయ్య శాస్త్రి, గానం. సిద్ధార్ద్, వాట్ కిన్స్
*అందగాడు ఆట కొచ్చాడు, రచన: రామజోగయ్యశాస్త్రి , గానం.సింహా, గీతా మాధురి
*ప్రేమిక , రచన: రామజోగయ్య శాస్త్రి, గానం. మనీషా ఈరబతిని, మేఘ స్రవంతి
*కనుల ముందరే ,రచన: కరుణాకర్ అడిగర్ల , గానం.వెంకీ

## సాంకేతికవర్గం
*నిర్మాణ సంస్థ: ఏకే ఎంటర్‌టైన్‌మెంట్స్‌ ఇండియా ప్రై.లి.
*కూర్పు: ఎం.ఆర్‌. వర్మ
*సంగీతం: శేఖర్‌ చంద్ర
*ఛాయాగ్రహణం: బి. రాజశేఖర్‌
*నిర్మాత: రామబ్రహ్మం సుంకర
*కథ, కథనం, దర్శకత్వం: వెలిగొండ శ్రీనివాస్‌ 
*గీత రచయితలు: రామజోగయ్య శాస్త్రి, కరుణాకర్ అడిగర్ల, భాస్కరభట్ల రవికుమార్ 
*నేపథ్య గాయకులు: వెంకీ, మనీషాఇరాబతిని, మేఘ స్రవంతి, సింహా, గీతామాధురి, సిద్ధార్ద్, వాట్ కిన్స్, ధనుంజయ్ సీపాన, శేఖర్ చంద్ర
*విడుదల తేదీ: జూన్‌ 2, 2017

## మూలాలు

## బయటి లంకెలు

వర్గం:2017 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:సాయాజీ షిండే నటించిన సినిమాలు
గుండేరావు హరార్కే

**గుండేరావు హరార్కే** (మార్చి 13, 1887 - డిసెంబర్ 3, 1979) న్యాయశాస్త్ర కోవిదుడు, బహుభాషావేత్త, చిత్రకారుడు, మల్లవిద్యా విశారదుడు.

## జననం
ఈయన రామారావు, సీతాబాయి దంపతులకు 1887, మార్చి 13న హైదరాబాద్‌ లోని చందూలాల్‌ బేలాలో జన్మించాడు.

## విద్యాభ్యాసం - ఉద్యోగం
గుండేరావు హరార్కే మరాఠీ, తెలుగు, కన్నడ భాషలు మాట్లాడేవాడు. 1899లో ఆంగ్ల పాఠశాలలో చేరి, 1906లో మెట్రిక్యులేషన్‌ పరీక్ష రాశాడు. అదే సమయంలో హరార్కే తండ్రి రామారావు ఉన్నత న్యాయస్థానం నుండి ఉద్యోగ విరమణ చేశారు. దాంతో చదువును మధ్యలోనే ఆపేసి, నగర న్యాయస్థానంలో ఉద్యోగిగా చేరాడు. 1908లో ప్రమోషన్ పొంది స్పెషల్‌ మెజిస్ట్రేట్‌ కోర్టుకు మారాడు.

నిజాం రాజ్యం ఆ కాలంలో త్రిభాషా రాష్ట్రం అవ్వడంతో 1914 లో గుండేరావును ఉన్నత న్యాయస్థానానికి మార్చారు. న్యాయ శాస్త్రం, రెవెన్యూ, అకౌంటెన్సీ ఈ మూడు శాఖలలో ప్రభుత్వం నిర్వహించే ఉన్నత పరీక్షలన్నింటిలో ఉత్తీర్ణులవడంతోపాటు, పంజాబీ విశ్వవిద్యాలయం ఫార్సీ, అరబీ భాషలలో నిర్వహించే మౌల్వీఆలం, మౌల్వీ ఫజల్‌ వంటి పరీక్షలలో ఉత్తీర్ణులయ్యాడు.

గద్వాలలో న్యాయమూర్తిగా చేరిన గుండేరావు క్రమంగా సెషన్స్‌ జడ్జ్‌గా, కలక్టర్‌గా పదవులు చేపట్టి 1919 నుండి 1948 వరకు 30 సంవత్సరాలు అక్కడ పనిచేశాడు. సాయంకాలం వరకు న్యాయమూర్తిగా బాధ్యతలు నిర్వర్తిస్తూ, మిగిలిన సమయంలో న్యాయ, వైశేషిక, వ్యాకరణ, విూమాంసాది సర్వ శాస్త్రాలను అధ్యయనం చేస్తూ, న్యాయ, సాహిత్యాది శాస్త్రాలలో శిరోమణి పరీక్షలో, విూ మాంసా శాస్త్రంలో పి.ఓ.ఎల్‌ పరీక్షలో మద్రాసు విశ్వవిద్యాలయం నుండి ఉత్తీర్ణులైనాడు.

## రచనా ప్రస్థానం
* విజ్ఞానేశ్వరుని మితాక్షరా హిందూ ధర్మశాస్త్రాన్ని ఉర్దూ భాషలోకి అనువదించడంతోపాటు, అందులో కొన్ని కొత్త అరబిక్‌ పారిభాషిక పదాలను కూడా సృష్టించాడు.
* గోల్డ్‌ స్మిత్‌ రాసిన ట్రావెలర్‌ (ప్రవాసి), డిసర్టెడ్‌ విలేజ్‌, వర్డ్స్ వర్త్ రాసిన ఏన్‌ ఓడ్‌ టు ఇమ్మోర్టాలిటి, ధామస్‌ గ్రే రాసిన ఎలిజి (చైత్య విలాపము) వంటి ఆంగ్ల కావ్యాలకు సంస్కృతపద్యాను వాదము చేశాడు.
* షేక్స్పియర్ హామ్‌లెట్‌ను, మిడ్‌ సమ్మర్‌ నైట్స్‌ డ్రీమ్‌ను సంస్కృతంలోకి అనువదించాడు.
* ఖురానే షరీఫ్‌ యొక్క 5 భాగాలు సంస్కృత పద్యానువాదము ఇస్లామిక్‌ కల్చర్‌లో ముద్రింపబడింది.
* ఫార్సీలోని మస్నివీ షరీఫ్‌ను కొంత భాగము సంస్కృతానువాదం చేశాడు. యాస్కుని నిరుక్తము తెలుగు అనువాదము కొంత గోలకొండ పత్రికలో ముద్రింపబడింది.
* చూపు మందగించాక కూడా, వ్రాయస గాని సహాయంతో పింగళి సూరన్న గారి ప్రభావతీ ప్రద్యుమ్న ప్రబంధాన్ని సంస్కృతంలోకి అనువదించాడు. వీరి సంస్కృత ప్రత్యయ కోశమును ఉస్మానియా విశ్వవిద్యాలయము సంస్కృత శాఖ ముద్రించింది.
* మరాఠీ సాహిత్య చరిత్రను ఆంధ్రప్రదేశ్ సాహిత్య అకాడమి ప్రచురించింది.
* అయ్యలరాజు త్రిపురాంతకకవి - శ్రీమదొంటిమిట్ట రఘువీరశతకముకు పీఠిక రాశాడు.

## పురస్కారాలు
* హర్కారే న్యాయశాస్త్ర కోవిదత్వానికి మెచ్చి న్యాయశాస్త్ర కేంద్రమైన నవద్వీపంలో పండితపరిషత్తు వాచస్పతి అను బిరుదును ప్రదానం చేసింది.
* అయోధ్య, బెల్గాం నగర పండిత సభలు విద్యా భూషణ బిరుదును ప్రదానం చేశాయి. 
* గోల్డ్ స్మిత్ ట్రావెల్ సంస్కృతానువాదానికి మైసూరు ప్రభుత్వం స్వర్ణ పతాకాన్ని ప్రదానం చేసింది.

## మరణం
హరార్కే 1979, డిసెంబర్ 3న మరణించాడు.

## మూలాలు

వర్గం:తెలుగువారు
వర్గం:తెలంగాణ చిత్రకారులు
వర్గం:తెలంగాణ న్యాయవాదులు
వర్గం:1887 జననాలు
వర్గం:1979 మరణాలు
వర్గం:తెలుగు అనువాదకులు
వర్గం:తెలుగు రచయితలు
వర్గం:భాషావేత్తలు
వర్గం:హైదరాబాదు జిల్లా న్యాయవాదులు
వర్గం:హైదరాబాదు జిల్లా చిత్రకారులు
వర్గం:హైదరాబాదు జిల్లా అనువాద రచయితలు
ఆర్కిటెక్చర్ మండలి

**ఆర్కిటెక్చర్ మండలి**, భారతీయ పార్లమెంటుచే ఆమోదంపబడిన ఆర్కిటెక్ట్స్ చట్టం, 1972 ద్వారా ఏర్పడినది. 1972 సెప్టెంబరు 1న అమలులోకి వచ్చింది. ఆ చట్టంలో ఆర్కిటెక్ట్స్ యొక్క నమోదు, విద్యా ప్రమాణాలు, గుర్తింపు అర్హతలు, నైపుణ్యానుభవాలు ఉంటాయి. భారత ప్రభుత్వము కొన్ని నియమాలను, ఆర్కిటెక్చర్ మండలి కొన్ని నిబంధనలను ఈ చట్టంలో పొందుపరిచారు.
thumb|డ్రాయింగ్ బోర్డు వద్ద ఆర్కిటెక్ట్. 1893లో నార్వేలోని ప్రముఖ ఇంజనీరింగ్ జర్నల్  ప్రచురించింది.

## అవలోకనం
ఎవరైనా తన వృత్తి 'ఆర్కిటెక్ట్' అని నమోదు చేసుకోవాలనుకుంటే, తాను ఆర్కిటెక్చర్ కౌన్సిల్ లో నమోదు చేసుకోవాలి. ఆర్కిటెక్టగా నమోదు కావాలంటే, అందుకు అవసరమైన అర్హతలు కలిగివున్న కళాశాలలో విద్యని అభ్యసించాలి. అందుకు అనుగుణంగా ఆర్కిటెక్చర్ మండలి (కనీస ప్రమాణాలు ఆర్కిటెక్చర్ విద్యా నిబంధనలు, 1983) లో పొందుపరిచారు. ఒక వ్యక్తి ఆర్కిటెక్చర్ వృత్తిలో కొనసాగాలనుకుంటే అతను కలిగివున్న నమోదు సర్టిఫికెట్ ను  పునరుద్ధరించుకుంటూ ఉండాలి. ఏ వ్యక్తి  అయినా తప్పుగా నమోదు చేయడం లేదా అక్రమ మార్గంలో నమోదు సర్టిఫికెట్ ను వాడేందుకు పాల్పడితే క్రిమినల్ నేరం, ఇందుకు దండన విభాగం 36 లేదా 37 (2), ఆర్కిటెక్ట్స్ చట్టం, 1972 క్రింద శిక్షార్హులు.

## విధులు
భారతదేశంలో 458 ఆమోదం సంస్థలు ఉన్నాయి,  అవి (రాజ్యాంగ కళాశాలలు/విశ్వవిద్యాలయాలు, డీమ్డ్ విశ్వవిద్యాలయాలు, అనుబంధ కళాశాలలు/పాఠశాలలు, IITs, NITs, స్వతంత్ర సంస్థలు).

## సూచనలు

## బాహ్య లింకులు

వర్గం:ఆర్కిటెక్చర్

వర్గం:విద్యా ప్రమాణాలు
గీతం స్కూల్ ఆఫ్ ఆర్కిటెక్చర్, విశాఖపట్నం

**గీతం ఆర్కిటెక్చర్ పాఠశాల, విశాఖపట్నం** (**GSA**), విశాఖపట్నంలోని గీతం విశ్వవిద్యాలయం లోని శాఖ.

## క్యాంపస్
కళాశాల 2011లో ప్రారంభమైనది. ఇది ఒక పర్యావరణ స్నేహపూర్వక క్యాంపస్.
ఇన్స్టిట్యూట్ నిర్వహిస్తున్న విద్యా కార్యక్రమాలలో ప్రముఖ డిగ్రీ Bachelor of Architecture (బి. ఆర్క్.).

## ప్రవేశాలు
అండర్ గ్రాడ్యుయేట్ ప్రోగ్రామ్ కు ప్రవేశాలు ఉమ్మడి ప్రవేశ పరీక్ష (ర్యాంకు) లేదా ఆర్కిటెక్చ్ కౌన్సిల్ నిర్వహించిన NATA ద్వారా జరుగును. ప్రవాస భారతీయులు (NRIs) అభ్యర్థులు భారతదేశపు విశ్వవిద్యాలయ శాఖకు సమానమయున సంస్థచే ఇవ్వబడిన డిగ్రీ కలిగి ఉండవలెను.

## సౌకర్యాలు
ప్రస్తుతం క్యాంపస్లో రెండు హాస్టల్స్ ఉన్నాయి. ఒకటి బాలురకు, మరొక బాలికల కోసం.

## లైబ్రరీ
thumb|నాలెడ్జ్ రిసోర్స్ సెంటర్|link=Special:FilePath/The_library,_Gitam_University.jpg
GSA లైబ్రరీ, గీతంలోని నాలెడ్జ్ రిసోర్స్ సెంటర్ లో కలిగి జ్ఞానం వనరులు ప్రధానంగా  నిర్మాణం సంభందించినవి ఉన్నాయి.

## పూర్వ విద్యార్థులు
* గట్టెం వెంకటేష్: పంటిపుల్లపై న్యూయార్క్ ఎంపైర్ స్టేట్ బిల్డింగ్ నమూనాను చెక్కి గిన్నిస్ బుక్ ఆఫ్ వరల్డ్ రికార్డ్స్‌కు ఎక్కిన గీతం స్కూల్ ఆఫ్ ఆర్కిటెక్చర్ విద్యార్థి.

## ఇవి కూడా చూడండి
* గీతం డీమ్డ్ యూనివర్సిటీ

## సూచనలు

## బాహ్య లింకులు
* 

వర్గం:ఆర్కిటెక్చర్
పాల్వాయి గోవర్ధన్ రెడ్డి

**పాల్వాయి గోవర్ధన్ రెడ్డి** ( 1936 నవంబరు 20 - 2017 జూన్ 9) తెలంగాణ రాష్ట్రానికి చెందిన రాజకీయ నాయకుడు. కాంగ్రెస్ పార్టీ తరపున పలు ఎన్నికల్లో పోటీ చేశాడు. పార్లమెంటు సభ్యునిగా (రాజ్యసభ) కూడా ప్రాతినిధ్యం వహించాడు. 1967-72, 1972-78, 1978-83, 1983-85, 1999-2004 కాలంలో మునుగోడు శాసనసభ నియోజకవర్గం నుండి ఉమ్మడి ఆంధ్రప్రదేశ్ శాసనసభ సభ్యుడిగా ప్రాతినిధ్యం వహించాడు. 2007-09 కాలంలో ఉమ్మడి ఆంధ్రప్రదేశ్ శాసనమండలి సభ్యుడిగా కూడా ఉన్నాడు. భవనం వెంకట్రాం, కోట్ల విజయభాస్కర్ రెడ్డి మంత్రి వర్గంలో పనిచేశాడు.

## జీవిత విశేషాలు
గోవర్ధన్ రెడ్డి 1936, నవంబరు 20న రంగారెడ్డి - అనసూయమ్మ దంపతులకు తెలంగాణ రాష్ట్రం, నల్గొండ జిల్లా, చండూరు మండలంలోని ఇడికుడ గ్రామంలో జన్మించాడు. స్వగ్రామంలో ఇంటి వద్ద 2వ తరగతి వరకు చదివాడు. తన గ్రామంలో పాఠశాల సౌకర్యాలు లేకపోవడంతో చదువు పూర్తి చేసేందుకు తన మేనమామ గ్రామం మర్రిగూడ మండలంలోని శివన్నగూడెం గ్రామానికి వెళ్ళాడు. రజాకార్ల ఉద్యమం కారణంగా వివిధ ప్రాంతాలలో తన చదువును కొనసాగించాడు. ఆ తర్వాత 1951లో హైదరాబాద్‌లో స్థిరపడి సెయింట్ మేరీస్ ఉన్నత పాఠశాలలో చదువుకున్నాడు. 5వ తరగతి వరకు ఉర్దూ మీడియంలో, తర్వాత తెలుగు మీడియంలో చదివాడు. హైదరాబాదులోని ఉస్మానియా విశ్వవిద్యాలయ పరిధిలోని వివేకవర్ధిని కళాశాలలో ఇంటర్మీడియట్, గ్రాడ్యుయేషన్ పూర్తిచేశాడు. 1967లో బ్యాచిలర్ ఆఫ్ ఆర్ట్స్‌లో ఉత్తీర్ణత సాధించాడు.

## వ్యక్తిగత జీవితం
హన్మకొండ జిల్లా ఆత్మకూర్ మండలం లేదళ్ల గ్రామానికి చెందిన నారాయణరెడ్డి-సరోజనమ్మ దంపతుల ఏకైక కుమార్తె సృజమణితో 1962, జూన్ 16న హైదరాబాద్‌లో గోవర్ధన్ రెడ్డి వివాహం జరిగింది. వారికి ముగ్గురు పిల్లలు శ్రావణ్ కుమార్ రెడ్డి (1971), స్రవంతి (1973), డాక్టర్ శాంతన్ రెడ్డి (1976).

## రాజకీయ జీవితం
పాల్వాయి యూత్ కాంగ్రెస్ స్థాయి నుంచి కాంగ్రెస్ పార్టీని వీడకుండా అందులోనే ఉన్నారు. నెహ్రూ, ఇందిరా గాంధీ, రాజీవ్ గాంధీ, సోనియా గాంధీ కుటుంబాలతో ఆయనకు మంచి పరిచయం ఉంది. 1967 లో మొదటిసారిగా ఎమ్మెల్యేగా ఎన్నికయ్యాడు. 1967 నుండి 1985 వరకు, 1999 నుండి 2004 వరకు ఎమ్మెల్యేగా పనిచేశాడు.భవనం వెంకట్రాం, కోట్ల విజయభాస్కర్ రెడ్డి మంత్రి వర్గంలో పనిచేశాడు. 2017తో ఆయన రాజ్యసభ సభ్యుడి పదవీకాలం ముగిసింది.

## ఎన్నికల వివరాలు

## ఇతర వివరాలు

* నది నీటి నిర్వహణ అంశాలపై ఇతనికి ఆసక్తి వుండేది. కృష్ణా, గోదావరి నదీ జలాల నిల్వ, వినియోగంపై సవివరమైన ప్రాజెక్టు నివేదికలను తయారు చేశాడు. తెలంగాణలోని బంజరు ప్రాంతాలకు ఎటువంటి ప్రయోజనం చేకూర్చదన్న బలంగా నమ్ముతూ పులిచింతల, పోలవరం ప్రాజెక్టులను తీవ్రంగా వ్యతిరేకించాడు.
* వ్యవస్థాపక సభ్యుడు, గౌరవ పోషకుడిగా 1986లో తెలంగాణ క్రికెట్ అసోసియేషన్ను స్థాపించాడు. తెలంగాణ క్రికెట్ అసోసియేషన్ ఉద్యమానికి నాయకత్వం వహించాడు.

## మరణం
గోవర్ధన్ రెడ్డి హిమాచల్ ప్రదేశ్‌లోని కులు పట్టణంలో జరిగే పార్లమెంటరీ స్టాండింగ్ కమిటీ సమావేశానికి హాజరయ్యేందుకు వెళుతున్నప్పుడు 2017, జూన్ 9న గుండెపోటుతో మరణించాడు.

## మూలాలు

వర్గం:2017 మరణాలు
వర్గం:1936 జననాలు
వర్గం:నల్గొండ జిల్లా రాజకీయ నాయకులు
వర్గం:నల్గొండ జిల్లాకు చెందిన రాజ్యసభ సభ్యులు
వర్గం:నల్గొండ జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:నల్గొండ జిల్లాకు చెందిన ఆంధ్రప్రదేశ్ శాసనమండలి సభ్యులు
వర్గం:నల్గొండ జిల్లా (సంయుక్త ఆంధ్రప్రదేశ్) కు చెందిన రాజ్యసభ సభ్యులు
వర్గం:నల్గొండ జిల్లా వ్యక్తులు
వర్గం:భారత జాతీయ కాంగ్రెస్ నాయకులు
మార్గరెట్ మిచెల్

thumb|మార్గరెట్ మిచెల్
**మార్గరెట్ మిచెల్** (నవంబరు 8, 1900 – ఆగస్టు 16, 1949), ప్రముఖ అమెరికన్ రచయిత్రి, ప్రాత్రికేయురాలు. ఆమె పూర్తి పేరు మార్గరెట్ మున్నెర్లియన్ మిచెల్. ఆమె జీవించి ఉన్న సమయంలో కేవలం ఒక్క నవలనే ప్రచురించింది. అమెరికా అంతర్యుద్ధం నేపధ్యంగా ఆమె రాసిన గాన్ విత్ ద విండ్ అనే నవల 1936లో ప్రచురింపబడింది. ఈ నవలకు జాతీయ బుక్ అవార్డు, పులిట్జెర్ ప్రైజ్ ఫర్ ఫిక్షన్ అవార్డు  కూడా లభించింది. ఈ మధ్య కాలంలో అముద్రితమైన ఆమె రచనలు కొన్ని, ఒక నవలికలను ప్రచురించారు. ఆమె యుక్తవయసులో ఉన్నప్పుడు రాసిన లాస్ట్ లయ్సెన్ అనే ఈ నవలిక విడుదలైన సంవత్సరంలో బెస్ట్ సెల్లర్ గా నిలవడం విశేషం. అలాగే ది అట్లాంటా జర్నల్ కు ఆమె రాసిన కొన్ని వ్యాసాలను ఈ మధ్య తిరిగి పుస్తకం రూపంలో ప్రచురించబడింది.

## కుటుంబ చిత్రణ
అట్లాంటా, జార్జియాల్లో తన జీవితమంతా జీవించింది మార్గరెట్. ఆమె నవంబరు 8 1900న ఒక ధనవంతుల, రాజకీయ ప్రాముఖ్యత కలిగిన కుటుంబంలో జన్మించింది. మార్గరెట్ తండ్రి ఎగెనె మ్యూస్ మిచెల్ అప్పట్లో ప్రముఖ న్యాయవాది. ఆమె తల్లి మేరీ ఇసబెల్ స్టీఫెన్స్ ఓటు హక్కు పోరాట యోధురాలు. ఆమెకు ఇద్దరు అన్నలు. 1894లో పుట్టిన పెద్ద అన్న రస్సెల్ స్టీఫెన్స్ మిచెల్ చిన్నతనంలోనే చనిపోయాడు. ఇంకో అన్న అలెగ్జాండర్ స్టీఫెన్స్ మిచెల్ 1896లో పుట్టాడు.

మిచెల్ తండ్రి పూర్వులు స్కాట్ ల్యాండ్ లోని అబెర్డీన్ షైర్ కు చెందినవారు. వారు తామస్ మిచెల్ కు వారసులు. వారు 1777లోనే జార్జియాలోని వాకీస్ కంట్రీకు మారిపోయారు. ఆ తరువాత ఆ కుటుంబం వారు అమెరికా విప్లవ యుద్ధంలో పాల్గొన్నారు.

## మూలాలు

వర్గం:1900 జననాలు
వర్గం:1949 మరణాలు
శ్రావ్య

**శ్రావ్య** తెలుగు, తమిళ సినిమా నటి. బాలనటిగా తెలుగు సినిమారంగానికి పరిచయమైన శ్రావ్య 2014లో వచ్చిన లవ్ యు బంగారమ్ సినిమాతో హీరోయిన్ గా మారింది.

## జననం - విద్యాభ్యాసం
శ్రావ్య హైదరాబాద్ లో జన్మించింది. విజ్ఞానజ్యోతి ఇన్సిట్యూట్ ఆఫ్ ఇంజనీరింగ్ అండ్ టెక్నాలజీ లో బిటెక్ పూర్తిచేసింది.

## సినీరంగ ప్రస్థానం
చిన్నతనం నుండి నటనపై ఇష్టం ఉన్న శ్రావ్య బాలనటిగా తెలుగు సినిమారంగంలోకి ప్రవేశించి సందడే సందడి, నేను సీతామహాలక్ష్మి, ఆర్య, ఔనన్నా కాదన్నా వంటి చిత్రాలలో బాలనటిగా నటించింది.  2014లో వచ్చిన లవ్ యు బంగారమ్ సినిమాతో హీరోయిన్ గా మారి కాయ్ రాజా కాయ్, నందిని నర్సింగ్‌హోం వంటి సినిమాలలో నటించింది.

వెల్లికిజామై 13ఏఏం తేతి సినిమాతో తమిళ సినిమారంగంలోకి ప్రవేశంచి పగిరి, విలైయట్టు ఆరంభం వంటి చిత్రాలలో నటించింది.

## నటించిన చిత్రాల జాబితా

## మాలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
వర్గం:హైదరాబాదు జిల్లా సినిమా నటీమణులు
షమితా శెట్టి

**షమితా శెట్టి** భారతీయ చలనచిత్ర నటి, ప్రచారకర్త. ఈవిడ బాలీవుడ్ నటి శిల్పా శెట్టి సోదరి. ఆకాష్ నటి౦చిన పిలిస్తే పలుకుతా చిత్ర౦తో తెలుగు సినిమారంగంలోకి ప్రవేశించింది. 

## జననం - విద్యాభ్యాసం
షమితా శెట్టి 1979, ఫిబ్రవరి 2న సురేంద్ర, సునంద దంపతులకు ముంబై లోని చెంబుర్లో జన్మించింది. ఫ్యాషన్ డిజైనింగ్ లో డిప్లొమా పూర్తిచేసింది.

## నటించిన చిత్రాల జాబితా

## టెలివిజన్
* 2015: ఝలక్ దిక్ లాజా (సీజన్ 8) 
* 2009: బిగ్ బాస్ 3

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:1979 జననాలు
వర్గం:జీవిస్తున్న ప్రజలు
గోనె రాజేంద్ర ప్ర‌సాద్

thumb|గోనె రాజేంద్ర ప్ర‌సాద్
**గోనె రాజేంద్ర ప్ర‌సాద్** ప్ర‌ముఖ మోటివేష‌న్ కౌన్సెల‌ర్. హ్యాపీ ఆర్.పి.గా ప్ర‌సిద్ధులు. ఆనందంగా జీవించ‌డం, మాన‌సిక ఒత్తిడి, కుంగుబాటును అధిగ‌మించ‌డానికి ప్ర‌భావ‌వంతంగా కౌన్సెలింగ్ చేయ‌డంలో నిపుణులు. ఉద్యోగులు, వ్యాపారులు, విద్యార్థుల‌తో పాటు అన్ని రంగాల వారికి కౌన్సెలింగ్ సేవ‌లు అందిస్తారు. సామాజిక సేవా కార్య‌క్ర‌మంగా వ‌ర్క్ షాపులు నిర్వ‌హిస్తుంటారు. జ‌ర్న‌లిస్టుగా 26 ఏళ్ల అనుభ‌వం ఉంది. ఈనాడుతో పాటు ప‌లు ప్ర‌ముఖ వార్తా సంస్థ‌ల్లో ప‌నిచేశారు.

## విశేషాలు

రాజేంద్రప్రసాద్ 1963, జూన్ 14వ తేదీన కోరుట్లలో సుశీల, వెంకటేశ్వర్ దంపతులకు జన్మించారు. ఇతని భార్యపేరు స్వర్ణ, ఇతనికి ఇద్దరు కుమారులు ఉన్నారు. ఈయన ఉస్మానియా విశ్వవిద్యాలయం  నుండి బి.ఏ  పట్టా పుచ్చుకున్నారు. ప్రస్తుతం హైదరాబాదులో నివసిస్తూ జర్నలిస్టుగా, మోటివేషన్ కౌన్సిలర్‌గా వృత్తిని కొనసాగిస్తున్నారు.
పుట్టిన ప్ర‌దేశం కోరుట్ల‌, తెలంగాణ‌

### ర‌చ‌నా శైలి
వీరు సృజ‌నాత్మ‌క జీవ‌నం, ఆర్.పి. దిల్ సే అనే పుస్తకాలను ప్రచురించారు. ఆనంద జీవ‌న సందేశాన్ని అంద‌రికీ అర్థ‌మ‌య్యేలా పుస్త‌కాల్లో వివ‌రించ‌డం హ్యాపీ ఆర్ పి ప్ర‌త్యేక‌త‌. చిరున‌వ్వు మ‌హ‌త్తు నుంచి ఒత్తిడిని త‌ట్టుకునే మార్గాల వ‌ర‌కూ అనేక అంశాల‌పై మ‌న‌సుకు హ‌త్తుకునేలా ర‌చ‌న‌లుచేయ‌డం ఆయ‌న శైలి. అలాగేచిన్న చిన్న క‌విత‌ల రూపంలో భావాన్ని ప్ర‌భావవంతంగా చెప్ప‌డం అరుదైన విష‌యం. ఇత‌రుల‌తో పోల్చుకోకు, హృద‌యాన్ని కాల్చుకోకు, పొగ‌రు షుగ‌రు రానివ్వ‌కు బ్ర‌ద‌రూ అంటూ పాజిటివ్ దృక్ప‌థం గురించి వివ‌రించే తీరు అంద‌రినీ అక‌ట్టుకుంటుంది. అందం పెంచుకోవ‌డం అనే పేరుతో యువ‌త‌పై వ‌ల విసిరే వ్యాపారుల మాయాజాలం పైనా క‌వితాస్త్రాల‌ను సంధించారు. వ్యంగ్య బాణాల‌ను ప్ర‌యోగించారు. మేని ఛాయ... మేక‌ప్ మాయ వంటి పంచ్ క‌విత‌లు ఆయ‌న ప్ర‌తిభా పాట‌వానికి మ‌చ్చుతున‌క‌లు. దేనికీ ఆందోళ‌న చెంద‌కుండా, ముఖాన చిరున‌వ్వు చెర‌గ‌కుండా ఆత్మ విశ్వాసంతో జీవిస్తే ఆనందానికి ఆనందం. ఆరోగ్యానికి ఆరోగ్యం అనేది హ్యాపీ ఆర్ పి ర‌చ‌న‌ల సారాంశం. నీ ప‌నిని నువ్వు చెయ్యి. ఫ‌లితం గురించి ఆందోళ‌న చెంద‌కు అనే గీతా సార‌మే జీవ‌న వేదం అంటారు

అధికారిక వెబ్‍సైటు: www.happyrp.com 

వర్గం:పాత్రికేయులు
వర్గం:1963 జననాలు
అంచల్

**అంచల్** తెలుగు చలనచిత్ర నటి.

## సినిమారంగ ప్రస్థానం
2009లో వచ్చిన మస్త్ సినిమా ద్వారా తెలుగు సినిమారంగంలోకి అడుగుపెట్టిన అంచల్, 2011లో తనీష్ హీరోగా నటించిన కోడిపుంజు సినిమాతో హీరోయిన్ గా మారింది. తమిళంలో కూడా కొన్ని సినిమాల్లో నటించింది. శోభనలా కనిపిస్తుండడంతో **జూనియర్‌ శోభన**గా గుర్తింపు పొందింది. దక్షిణాదిన అన్ని భాషా చిత్రాల్లో నటించబోతుంది.

## నటించిన చిత్రాల జాబితా
# లవ్‌లీ (2012)
# కోడిపుంజు (2011)
# మస్త్ (2009)

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
కోమండూరి రామాచారి

**కోమండూరి రామాచారి,** ఒక ప్రముఖ సంగీత అధ్యాపకుడు, గాయకుడు, సంగీత దర్శకుడు. హైదరాబాదులో అతను నిర్వహిస్తున్న లిటిల్ మ్యుజీషియన్స్ అకాడమీ (ఎల్. ఎం. ఎ) ద్వారా ఎంతోమంది పిల్లలు సంగీతం నేర్చుకుని సినిమా రంగంలో ప్రవేశించారు. హేమచంద్ర, కారుణ్య లాంటి గాయకులు రామాచారి వద్ద సంగీతం నేర్చుకున్న వారే. ఈటీవీలో ప్రసారమయ్యే ప్రముఖ పాటల కార్యక్రమం పాడుతా తీయగా మొట్టమొదటి సంచికలో ఇతను ద్వితీయ విజేతగా నిలిచాడు. 2016లో తెలంగాణ ప్రభుత్వం నుండి తెలంగాణ రాష్ట్ర ఆవిర్భావ పురస్కారం అందుకున్నాడు.

## విశేషాలు
ఇతను మెదక్ జిల్లా, శివంపేట మండలం, పెద్దగొట్టిముక్కల గ్రామంలో పుట్టాడు. ఇతని తండ్రి కోమండూరి కృష్ణమాచారి పురోహితుడు.తండ్రి కృష్ణమాచారికి సంగీతంలో ప్రవేశం ఉంది. హరికథలు చెప్పేవాడు. తల్లి యశోదమ్మ మంగళహారతులు పాటలు శ్రావ్యంగా పాడేది. రామాచారికి సంగీతం పట్ల మక్కువ ఇతని తల్లిదండ్రుల వల్ల కలిగింది. రామాచారి ప్రాథమిక విద్య స్వగ్రామంలోని ప్రభుత్వ పాఠశాలలో చదువుకున్నాడు. ఇంటర్మీడియట్ మేడ్చల్ లో చదువుకున్నాడు. ఇతను పదవ తరగతి చదివే సమయంలోనే సంగీతం నేర్చుకోవడం ప్రారంభించాడు. ఇంటర్మీడియట్ తరువాత సికిందరాబాదు లోని ప్రభుత్వ సంగీత కళాశాలలో చేరాడు. ఆకాశవాణి కళాకారిణి తురగా జానకీరాణి ఇతనిని రేడియోలో పాడటానికి ప్రోత్సహించింది. తర్వాత ఓరుగంటి లీలావతి వద్ద శాస్త్రీయ సంగీతం, పి.వి.సాయిబాబా వద్ద లలిత సంగీతం నేర్చుకున్నాడు. తర్వాత ఆఫీస్‌ బాయ్‌గా, ‘ఆంధ్ర లా టైమ్స్‌’ పత్రికలో ప్రూఫ్‌రీడర్‌గా కొన్నాళ్ళు పనిచేసి తరువాత ఉపాధ్యాయుడిగా ఆల్‌సెయింట్‌ స్కూల్లో చేరాడు. అక్కడ పన్నెండు సంవత్సరాలు పనిచేశాడు. ఒక వైపు ఉద్యోగం చేస్తూ, సంగీతం నేర్చుకుంటూ మరోవైపు ఆకాశవాణి, దూరదర్శన్‌లలో పాడేవాడు. వీటితో పాటు టిటిసి, బిఎ, బిఇడి (జనరల్‌ ఎడ్యుకేషన్‌) పూర్తి చేశాడు.

పద్దెనిమిదేళ్లలోపు పిల్లలకి మాత్రమే లలిత సంగీతంలో శిక్షణ ఇచ్చి వాళ్ళు సంగీతాన్ని వృత్తిగా మలచుకునేలా తీర్చిదిద్దే ఉద్దేశంతో ఇతను 1998లో లిటిల్ మ్యుజీషియన్స్ అకాడమీ ప్రారంభించాడు. ఈ సంగీత శిక్షణ పూర్తిగా ఉచితంగా ఇస్తున్నాడు. ఇతని దగ్గర శిష్యరికం చేసిన ఎందరో గాయనీ గాయకులు ప్రస్తుతం సినిమాలలోను, టి.వి.లలోను తమ ప్రతిభను చాటుకుంటున్నారు. ఇతని వద్ద శిక్షణ పొందినవారిలో గీతామాధురి, మహ్మద్‌ ఇర్ఫాన్‌, కారుణ్య, హేమచంద్ర, దీపు, కృష్ణచైతన్య వంటివారు ఉన్నారు.
thumb|257x257px| '''2017'''   దాశరథి సాహితీ పురస్కారంలో  పురస్కార కార్యక్రమంలో పాట పాడుతున్న గాయకుడు రామాచారి
ఇతను సంగీత శిక్షకుడిగానే కాక సంగీత దర్శకునిగా, గాయకుడిగా అనేక ప్రైవేటు ఆల్బమ్‌లలో, టి.వి.సీరియళ్ళలో, సినిమాలలో పనిచేశాడు. సినిమాలలో ఇతను "శ్రీరామ్‌ కౌశిక్" పేరుతో ప్రసిద్ధుడు. శ్వేతనాగు, శ్రీరామదాసు, బాల రామాయణం, సంబరం వంటి సినిమాలలో పాటలు పాడాడు. ప్రేమలేఖ రాశా సినిమాకు సంగీత దర్శకునిగా పని చేశాడు. సమాంతరరేఖలు, బుచ్చిబాబు, పరమానందయ్య శిష్యుల కథ వంటి సీరియల్స్‌లో కూడా పాటలు పాడాడు. ఇవికాక అనేక భక్తి గీతాల ఆల్బంలలో స్వరాలాపన చేశాడు.

## బయటి లింకులు
* లిటిల్ మ్యుజీషియన్స్ అకాడమీ
* 

## మూలాలు

## ఇతర లింకులు

వర్గం:తెలుగు సినిమా గాయకులు
వర్గం:జీవిస్తున్న ప్రజలు
వర్గం:1965 జననాలు
వర్గం:మెదక్ జిల్లా గాయకులు
వర్గం:మెదక్ జిల్లా సినిమా సంగీత దర్శకులు
వర్గం:మెదక్ జిల్లా ఉపాధ్యాయులు
వర్గం:సంగీత గురువులు
భార్గవి (నటి)

**భార్గవి** (1983 - డిసెంబర్ 16, 2008) తెలుగు చలనచిత్ర నటి. 2005లో వచ్చిన దేవదాసు చిత్రం ద్వారా తెలుగు సినిమారంగంలోకి ప్రవేశించిన భార్గవి, అష్టా చమ్మా సినిమాలో హీరోయిన్ గా నటించింది. కొన్ని ధారావాహికల్లో కూడా నటించింది.

## జననం
భార్గవి 1983లో రాజేంద్రప్రసాద్ కోల, భానుమతి దంపతులకు గుంటూరు జిల్లా, గోరింట్ల గ్రామంలో జన్మించింది.

## సినీరంగ ప్రస్థానం
2005లో వచ్చిన దేవదాసు చిత్రం ద్వారా తెలుగు సినిమారంగంలోకి ప్రవేశించింది. అటుతర్వాత మా ఊరి వంట, ఆట వంటి జీ తెలుగు కార్యక్రమాలతోపాటూ... అమ్మమ్మ.కాం, అమృతం వంటి ధారావాహికల్లో నటించింది. అన్నవరం, రక్ష, హాలీడేస్, అంజనీ పుత్రుడు, మిస్టర్ మేధావి, పాండురంగడు వంటి చిత్రాలతోపాటు 2008 లో వచ్చిన అష్టా చమ్మా సినిమాలో రెండవ హీరోయిన్ గా నటించింది.

## నటించిన చిత్రాలు

### నటించిన సీరియళ్లు

## టెలివిజన్ కార్యక్రమాలు
* ఆట (జీ తెలుగు)
* మా ఊరి వంట (జీ తెలుగు)

## మరణం
భార్గవి 2008, డిసెంబర్ 16న హైదరాబాద్, బంజారాహిల్స్ లోని తన స్వగృహంలో తన భర్త ప్రవీణ్ చేతిలో హత్యకు గరైంది. భార్గవి చనిపోయిన తరువాత ప్రవీణ్ కూడా ఆత్మహత్య చేసుకున్నాడు.

ప్రవీణ్ (బుజీ) గత ఐదు సంవత్సరాలుగా ఒక సంగీత ఆర్కెస్ట్రా (సాయిబాబా ఆర్కెస్ట్రా) ను నడుపుతున్నారు. ప్రవీణ్ (బుజీ)కి గతంలో రెండుసార్లు (గుంటూరు మాజీ DSP కుమార్తె డాలీ, సుబ్బు చిత్రనటి స్వప్న) వివాహం జరిగింది. అతనికి ఒక కుమారుడు కూడా ఉన్నాడు.

2006, ఫిబ్రవరి 12న నెల్లూరు లోని మురళీ కృష్ణ హోటల్ లో బుజ్జి స్నేహితుల సమక్షంలో బుజ్జి భార్గవిల వివాహం జరిగిందని తెలుస్తుంది.

## మూలాలు

వర్గం:తెలుగు సినిమా నటీమణులు
వర్గం:2008 మరణాలు
వర్గం:గుంటూరు జిల్లా సినిమా నటీమణులు
వర్గం:గుంటూరు జిల్లా టెలివిజన్ నటీమణులు
మొదటి ప్రవరసేన

**మొదటి ప్రవరసేన** (క్రీ.పూ. 270 - క్రీస్తుపూర్వం క్రీ.పూ. 330), వాకాటక రాజవంశం యొక్క స్థాపకుడు వింధ్యాశక్తి యొక్క వారసుడు.  వింధ్యాశక్తి మొదటి సామ్రాజ్యాధిపతి, అతను సామ్రాట్ (సార్వత్రిక పాలకుడు) అని పిలిచారు, నాగ రాజులతో యుద్ధాలను నిర్వహించాడు.  ఇతను తన సొంత హక్కులతో స్వంతంత్ర్యంగా ఒక చక్రవర్తి అయ్యాడు, బహుశా రాజవంశంలోని ఏకైక చక్రవర్తి, అతని రాజ్యం ఉత్తర భారతదేశం యొక్క అధిక భాగాన్ని, డెక్కన్ మొత్తాన్ని ఆక్రమణ చేసుకున్నాడు.  అతను తన స్వహస్తాలతో ఉత్తరాన ఉన్న నర్మదానికి వెళ్ళి రాజ్యాన్ని విస్తరించాడు, సిసుకా అనే రాజు పాలించిన పూరిక రాజ్యం స్వాధీనం చేసుకున్నాడు.   ఏదేమైనా, అతను ఖచ్చితంగా ఉత్తరాన బుందేల్ఖండ్ నుండి పాలించాడు (దక్షిణాన ప్రస్తుత ఆంధ్రప్రదేశ్‌ నుండి నర్మదాకు దాటినట్లు డాక్టర్ మిరాషి అంగీకరించలేదు). పురాణాలు అతనిని 60 సంవత్సరాల పాలనను మాత్రం తెలియజేస్తాయి.

వి.వి.మిరాషి ప్రకారం, ఉత్తర మహారాష్ట్ర, గుజరాత్ లేదా కొంకణ్లలో మొదటి ప్రవరసేన విజయం సాధించలేకపోయాడు. కానీ మహారాష్ట్రలోని కొల్హాపూర్, సతారా, షోలాపూర్ జిల్లాలతో కూడిన ఉత్తర కుంతల ప్రాంతాలను ఇతను స్వాధీనం చేసుకున్నారు.  తూర్పున, అతను తన జైత్రయాత్ర దక్షిణ కోసల, కళింగ, ఆంధ్రాకు చేరుకుని ఉండవచ్చు.  ఇతను వేద మతం యొక్క అనుచరుడు, అగ్నిష్టోమ, ఆప్తోర్యామ, ఉక్త్య, శోడశి, అతిరాత్రము, వాజపేయము, బృహస్పతిసేవ, సాద్యాస్కర  లను కలిగి ఉన్న అనేక యజ్ఞాలు (త్యాగాలు), నాలుగు అశ్వమేధాలు చేసాడు.  పురాణాల ప్రకారం వాజపేయ త్యాగం సమయంలో అతను బ్రాహ్మణులకు భారీగా విరాళంగా ఇచ్చాడు.  అతను సామ్రాట్‌తో పాటు ధర్మమహరాజ అనే పేరును కూడా సంపాదించుకున్నాడు.  అతను తనను తాను, హారతిపుత్ర అని పిలిచాడు.  అతని ప్రధానమంత్రి ** దేవ ** చాలా పవిత్రమైన, బాగా విద్యలు నేర్చుకున్న బ్రాహ్మణుడు.   పురాణాలు ప్రకారం మొదటి ప్రవరసేనాకు నలుగురు కుమారులు ఉన్నారని చెపుతారు.  అతను తన కుమారుడు గౌతమీపుత్రను శక్తివంతమైన భారశివా కుటుంబానికి చెందిన రాజు భావనాగా కుమార్తెతో వివాహం జరిపించాడు.  ఇది సహాయకారిగా నిరూపించబడి ఉండవచ్చు.  అయితే, గౌతమీపుత్ర ఇతని కంటే ముందుగానే చనిపోయాడు, అతను గౌతమీపుత్ర మనవడు మొదటి రుద్రేసనను నియమించడం ద్వారా విజయం సాధించాడు.  అతని రెండవ కుమారుడు, సర్వసేన తన రాజధానిని వత్సగుల్మలో (ప్రస్తుతం వాషిం) ఏర్పాటు చేశాడు. ఇతర ఇద్దరు కుమారులు ఏర్పాటు చేసిన రాజవంశాలు గురించి ఏమీ తెలియదు.
## వాకాటక రాజవంశం (సుమారుగా 250 - క్రీస్తుశకం 500 సిఈ)
* వింధ్యాశక్తి (250-270)
* మొదటి ప్రవరసేన (270-330)
ప్రవరాపుర–నందివర్థన శాఖ
* మొదటి రుద్రసేన 	 	(330–355)
* మొదటి పృధ్వీసేన 	(355–380)
* రెండవ రుద్రసేన 	(380–385)
* ప్రభావతిగుప్త (రిజెంట్) 	(385–405)
* దివాకరసేన 	(385–400)
* దామోదరసేన 	(400–440)
* నరేంద్రసేన 	(440–460)
* రెండవ పృధ్వీసేన 	(460–480)
వత్సగుల్మ శాఖ
* సర్వసేన 	(330–355)
* వింధ్యసేన 	(355–400)
* రెండవ ప్రవరసేన     (400–415)
* తెలియదు 	(415–450)
* దేవసేన 	(450–475)
* హరిసేన 	(475–500)

## మూలాలు

వర్గం:వాకాటక రాజవంశం
వర్గం:3 వ శతాబ్దపు భారతీయ చక్రవర్తులు
వర్గం:4 వ శతాబ్దపు భారతీయ చక్రవర్తులు
వర్గం:వాకాటక సామ్రాజ్యం
వర్గం:భారతీయ చక్రవర్తులు
శ్రీ సునామా జకినీ మాతా

**శ్రీ సునామా జకిని అమ్మవారు** ఆరెకటిక కులములో ఆరాధ్య దైవముగా కొలువబడుతున్నది.
## జీవిత చరిత్ర
శ్రీ సునామా జకీనీ అమ్మవారు పిన్నేపల్లి గ్రామం, యాడికి మండలం, తాడిపత్రి తాలుకా, అనంతపురం జిల్లాలో సూర్యవంశి ఆరెకటిక కులము లోని మల్కారి గోత్రములో జన్మించింది. యుక్త వయస్సు రాగానే ఆమెను యాడికి గ్రామంలో హనుమంతకారి గోత్రపు శ్రీ తాంజీరావు గారితో పెళ్ళి జరిగింది. ఆమె ఎప్పుడూ దైవ భక్తితో ఎక్కువ సమయం ఉపవాసాలు చేస్తుండెను. ఒక పర్యాయము ఎక్కువ ఉపవాసముతో గడిపినందుచే మూర్చపోగా, ఆమె భర్త బాగా త్రాగిన మత్తులో చనిపోయినదిగా నిర్ధారణ చేసి అంత్యక్రియలకు ఉత్తర్వు ఇచ్చినాడట. అంత్యక్రియలు చేయుటకు ముందు అమ్మవారు చేయి కదిపినట్టు గ్రామస్థులు కనుగొని, అమ్మవారు బ్రతికే ఉందని చెప్పగా అందుకు ఆమె భర్త ఒప్పుకొనక పూడ్చుటకు ఉత్తర్వు ఇవ్వగా, పూడ్చటం జరిగింది. అంటే ఆమె జీవసమాధి అయ్యింది అని అర్థం. ఆమె 1803 సం||లో సమాధి అయి ఉండవచ్చని అంచనా.

పిన్నేపల్లి గ్రామంలో అమ్మవారి తల్లి, తండ్రి, సోదరులు విషయము తెలుసుకొని యడికి గ్రామంనకు వచ్చి బాధతో అల్లునిపై విరుచుకొనిపడగా, ఆమె భర్త, అందరూ సమాధి దగ్గరకు వెళ్ళి ఎడ్చండి నా దగ్గర ఎందుకు ఎడ్చుతారు అని చెప్పెను. వారు సమాధి దగ్గరకు వెళ్ళి చూడగా సమాధి పై మంచి సువాసన గల తెల్లటి పుష్పపు మొగ్గలు కనబడెనట. అమ్మవారి చెల్లెలు శ్రీ మలకుమా జకినీ మాతాని తన భర్త కిచ్చి రెండవ వివాహము చెయమని అమ్మవారి వాక్కు వచ్చినదట. అందుకు అంగీకరించకపోగా వారందరి నాలుకలు కుక్క నాలికలుగా వ్రేలాడటం జరిగినదట. వారు తమ తప్పుని తెలుసుకొని క్షమాపణ వేడి శ్రీ మలకుమా జకినీ కిచ్చి వివాహము చేయుటకు అంగీకరించినందున వారి నాలుకలు యధాప్రకారము అయినవట. శ్రీ మలుకుమా జకిని అమ్మవారికి, తాంజీరావు గారితో రెండవ వివాహము జరిపించారు.

ఆనాటి నుండి శ్రీ సునామా జకిని అమ్మవారు ఆరెకటిక కులములో ఆరాధ్య దైవముగా కొలువబడుతున్నది.
## దేవాలయ చరిత్ర
గుత్తి మండలంలో 22-02-2002 వ తేదీన అమ్మవారి దేవాలయం శంకుస్థాపన జరిగింది. 14-02-2003 వ తేదీన ప్రాణ ప్రతిష్థ జరుపబడెను. రెండవ వార్షికోత్సవం అనగా 17-02-2005 నుండి 18-02-2005 వ తేదీన దేవాలయ శిఖర స్థాపన జరిగింది. ఆనాటి నుండి ప్రతి సంవత్సరం మాఘమాసము లోని రెండవ గురు, శుక్రవారము రోజున ఆలయ వార్షికోత్సవం నిర్వహించబడుచున్నది.

బయటి ప్రదేశాల నుండి దర్షనానికి వచ్చిన యాత్రికులకు బసచేయటానికి వసతి సౌకర్యం కూడా ఉంది.
## మూలాలు

* 

* 

వర్గం:ఆంధ్రప్రదేశ్ పర్యాటక ప్రదేశాలు
వర్గం:హిందూమతం
వర్గం:రాయలసీమ
వర్గం:అనంతపురం
వర్గం:అనంతపురం జిల్లా పుణ్యక్షేత్రాలు
మొదటి రుద్రసేన (వాకాటక రాజు)

మొదటి రుద్రసేన (క్రీ.పూ .330 - క్రీ.పూ. 355) వాకాటక రాజవంశం యొక్క ప్రవారపురా-నందివర్ధనా శాఖ యొక్క పాలకుడు.  మొదటి రుద్రసేన గురించి చాలా తెలియదు.  ఇతను గౌతమిపుత్ర కుమారుడు, రామ్‌టెక్ కొండ సమీపంలో నందివర్ధన (నాగపూర్ నుండి 30 కిలోమీటర్లు) నుండి పాలించాడు.

అలహాబాదు స్తంభాల శాసనంలో రుద్రసేన గురించి ప్రస్తావన ఉంది మరియును ఆర్యవర్తాలోని ఇతర పాలకులతో ఇది కలసి ఉంది.  అనేకమంది పరిశోధకులు, ఎ.ఎస్. అల్తేకర్ వంటి మనిషి మొదటి రుద్రసేనను రుద్రదేవగా అంగీకరించలేదు.  అందుకు కారణం మొదటి రుద్రసేన, సముద్రగుప్త ద్వారా తొలగించ బడ్డాడు.  ఇదే మొదటి రుద్రసేన తన కుమారుడు అయిన పృథ్వీసేనను గుప్త యువరాణి అయిన ప్రభావతిగుప్తకు ఇచ్చి వివాహం జరిపించి తన కోడలు చేసుకోవటం హర్షించదగిన విషయం కాదని కూడా అభిప్రాయ పడ్డాడు.

రెండోది, మొదటి రుద్రేసన యొక్క శాసనం నర్మదాకు ఉత్తరాన కనుగొనబడలేదు.  ఇప్పటివరకు మొదటి రుద్రేసన పాలనలో ఉన్న ఏకైక శిలా శాసనం ఒకటి చంద్రపూర్ జిల్లాలో దోటెక్ వద్ద కనుగొనబడింది.  అందువలన ఆర్యవర్తకు చెందిన అలహాబాద్ స్తంభాల శాసనం యొక్క రుద్రదేవ (రుద్రుడు)తో సమానంగా మొదటి రుద్రేసన ఉండలేడు.  

## వాకాటక రాజవంశం (సుమారుగా 250 - క్రీస్తుశకం 500 సిఈ)
* వింధ్యాశక్తి (250-270)
* మొదటి ప్రవరసేన (270-330)
ప్రవరాపుర–నందివర్థన శాఖ
* మొదటి రుద్రసేన 	(330–355)
* మొదటి పృధ్వీసేన 	(355–380)
* రెండవ రుద్రసేన 	(380–385)
* ప్రభావతి గుప్త (రిజెంట్) 	(385–405)
* దివాకరసేన 	(385–400)
* దామోదర సేన 	(400–440)
* నరేంద్రసేన 	(440–460)
* రెండవ పృధ్వీ సేన 	(460–480)
వత్సగుల్మ శాఖ
* సర్వసేన 	(330–355)
* వింధ్యసేన 	(355–400)
* రెండవ ప్రవరసేన     (400–415)
* తెలియదు 	(415–450)
* దేవసేన 	(450–475)
* హరిసేన 	(475–500)

## మూలాలు

వర్గం:వాకాటక సామ్రాజ్యం
వర్గం:భారతీయ చక్రవర్తులు
వర్గం:వాకాటక రాజవంశం
మల్లికా కపూర్

**మల్లికా కపూర్** దక్షిణ భారత చలనచిత్ర నటి, ప్రచారకర్త. తెలుగు, తమిళ, కన్నడ, మళయాల, హిందీ చిత్రాలలో నటించింది.

## జననం - విద్యాభ్యాసం
మల్లికా కపూర్, 1987 ఏప్రిల్ 25న ఢిల్లీ లోని పంజాబీ కుటుంబంలో జన్మించింది. ఫ్యాషన్ డిజైనింగ్ కోర్సు చదివింది.

## సినిమారంగ ప్రస్థానం
2005లో మలయాళంలో వచ్చిన "అల్బుధద్వీప్" సినిమా ద్వారా సినిమారంగంలోకి అడుగుపెట్టింది. 2006లో అల్లరి నరేష్ హీరోగా నటించిన అల్లరే అల్లరి చిత్రం ద్వారా తెలుగు సినిమారంగంలోకి వచ్చింది. అటుతర్వాత  తెలుగు, తమిళ, కన్నడ, మలయాళీ భాషా చిత్రాలలో నటించింది.

## నటించిన చిత్రాల జాబితా

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:హిందీ సినిమా నటీమణులు
వర్గం:1987 జననాలు
వర్గం:జీవిస్తున్న ప్రజలు
దూర్వాసుల వెంకట సుబ్బారావు

**దూర్వాసుల వెంకట సుబ్బారావు** తూర్పు గోదావరి జిల్లా పెద్దాపురం పట్టణానికి చెందిన ప్రముఖ రాజకీయ నాయకుడు, స్వాతంత్ర్య సమరయోధుడు
పెద్దాపురం పట్టణానికి చెందిన మొట్టమొదటి, ఏకైక మెంబర్ ఆఫ్ లెజిస్లేటివ్ అసెంబ్లీ (MLA) శాసన సభ్యులుగా ప్రత్యేక గుర్తిపు పొందారు

దూర్వాసుల వెంకట సుబ్బారావు గారు న్యాయవాదిగా పనిచేస్తూ అమలాపురానికి పబ్లిక్ ప్రాసిక్యుటర్ గా నియమితులయ్యారు.

## స్వాతంత్ర్య పోరాటంలో
బ్రిటీషు వారి అరాచకాలకు సహించలేక తన పదవికి రాజీనామా చేసి భారతదేశం నుంచి బ్రిటీష్ పాలనను తరిమివేయటమే లక్ష్యంగా 1942 లో జరిగిన క్విట్ ఇండియా ఉద్యమంలో పాలు పంచుకొన్నందుకు మాజీ రాష్ట్రపతి వి.వి.గిరి గారితో కలిసి 6 నెలలు జైలు శిక్ష అనుభవించారు.

## రాజకీయ అరంగేట్రం
స్వాతంత్ర్య పోరాటంలో పాల్గొన్నందుకు గానూ దూర్వాసుల వెంకట సుబ్బారావు గారి న్యాయవాద పట్టబద్రుని పట్టా రద్దుకి కేసు వేయబడగా పోరాడి సాధించుకొన్నారు. కేసు కొట్టి వేయబడింది స్వాతంత్ర్యానంతర పరిణామాల వల్ల కలత చెందిన దూర్వాసుల వెంకట సుబ్బారావు గారు భారత జాతీయ కాంగ్రెస్ పార్టీ విధానాల పై విసుగు చెంది 1949 లో తన భావాలతో సారూప్యత కల్గిన కమ్యూనిస్ట్ పార్టీ పట్ల ఆకర్షితులయ్యారు.

1952లో ఉమ్మడి మద్రాసు రాష్ట్రంలో జరిగిన ఎన్నికల్లో పెద్దాపురం నియోజకవర్గంలో స్వతంత్ర అభ్యర్థిగా పోటీ చేసి కాడెద్దుల గుర్తుపై పోటీ చేసిన జాతీయ కాంగ్రెస్ పార్టీ అభ్యర్థి తోట రామస్వామి పై ఓటమి చవిచూశారు.

1953 లో ఆంధ్ర రాష్ట్రావతరణ ప్రకటన వెలువడింది 1956 లో ఆంధ్ర రాష్ట్రం అవతరించిది

1955లో పెద్దాపురానికి దూర్వాసుల వెంకట సుబ్బారావు (సి.పి.ఐ = కమ్యూనిస్టు పార్టీ ఆఫ్ ఇండియా తరపున పోటీ చేసి సమీప ప్రత్యర్థి చల్లా అప్పారావు (కె ఎల్ పి = కృషి లోక్ పార్టీ) పై విజయం సాధించారు. ఆయన పదవీ కాలంలో అనేక సాంఘిక సంక్షేమ కార్యక్రమాలు చేసారు

## సహచరులు సంబోధనలు
ఆయన వాగ్ధాటికి మెచ్చిన నీలం సంజీవరెడ్డి గారు అసెంబ్లీలో సుబ్బారావు సింహం లా గర్జిస్తారు అని అందరికీ చెప్పేవారు, డా. బెజవాడ గోపాలరెడ్డి గారు ఆయన్ని దూర్వాసుల మహాముని అని సంబోధించేవారు

పెద్దాపురం పట్టణానికి చెందిన మొట్టమొదటి, ఏకైక MLA ఈయనే కావడం విశేషం

ఆంధ్రా యూనివర్సిటీ క్రిమినాలాజి కేసుల్లో సుబ్బారావు గారు వాదించిన కేసులు రిఫరెన్సు లుగా చేసుకునేవారు

వర్గం:1911 జననాలు
వర్గం:తెలుగువారిలో స్వాతంత్ర్య సమర యోధులు
వర్గం:తెలుగువారిలో న్యాయవాదులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:తూర్పు గోదావరి జిల్లా న్యాయవాదులు
వర్గం:తూర్పు గోదావరి జిల్లా స్వాతంత్ర్య సమర యోధులు
వర్గం:తూర్పు గోదావరి జిల్లా కమ్యూనిస్టు నాయకులు
వర్గం:ఆంధ్ర రాష్ట్రంలో శాసన సభ్యులు
రెండవ రుద్రసేన

**రెండవ రుద్రసేన** (సా.శ. 380 - క్రీస్తుపూర్వం 385 ) వాకాటక రాజవంశం యొక్క ప్రవారపుర-నందివర్ధనా శాఖ యొక్క రాజు. ఇతని పాలన చిన్నది. అయినప్పటికీ, అతను గుప్త చక్రవర్తి రెండవ చంద్రగుప్త యొక్క కుమార్తె ప్రభావతిగుప్తాను పెళ్లి చేసుకున్నాడు. అతని ప్రారంభ పాలనలోనే మరణం జరగడం వలన, తన కుమారులు దివాకరసేన, దామోదరసేన, ప్రవరసేన అందరూ చిన్నపిల్లలుగా ఉన్నారు కనుక, రెండవ రుద్రసేన భార్య ప్రభావతిగుప్త (విధవరాలు) ఎక్కువకాలం పాలనలో నియమింపబడింది.

## వాకాటక రాజవంశం (సుమారుగా 250 - క్రీస్తుశకం 500 సిఈ)
* వింధ్యాశక్తి (250-270)
* మొదటి ప్రవరసేన (270-330)
ప్రవరాపుర–నందివర్థన శాఖ
* మొదటి రుద్రసేన 		(330–355)
* మొదటి పృధ్వీసేన 	(355–380)
* రెండవ రుద్రసేన 	(380–385)
* ప్రభావతిగుప్త (రిజెంట్) 	(385–405)
* దివాకరసేన 	(385–400)
* దామోదరసేన 	(400–440)
* నరేంద్రసేన 	(440–460)
* రెండవ పృధ్వీసేన 	(460–480)
వత్సగుల్మ శాఖ
* సర్వసేన 	(330–355)
* వింధ్యసేన 	(355–400)
* రెండవ ప్రవరసేన (400–415)
* తెలియదు 	(415–450)
* దేవసేన 	(450–475)
* హరిసేన 	(475–500)

## మూలాలు

వర్గం:వాకాటక సామ్రాజ్యం
వర్గం:వాకాటక రాజవంశం
వర్గం:భారతీయ చక్రవర్తులు